NL100, onko river selvä fold? : Texas Holdem No/Pot Limit $100 + - Sivu 2 | Pokeritieto\nNL100, onko river selvä fold?\nsuursmurffi » 5.4.2007 14:09:23 pikkugfani89 kirjoitti:Bettaa flopilla täysi potillinen, koska sait liikaa maksajia preflop. Värinvedon osuessa turnilla voit sulkea lompakkosi ja päättää ettet enää aio rahoittaa kyseistä kättä.Ainoa järkevä käsi minkä voitat riverillä on bluffi joten fold.\nPotti 16$, betti 15$. Toki sillä dolsun lisäyksellä olisi BB foldannut Stäkin syvyys on 125$ flopin betin jälkeen, ässävärillä vetäjä saa turnille 9/47*31$ miinus 38/47*15$ = EV -6$, joka vaatii osuneilla käsillä 32$:n lisämaksun saamista, elikkä potillista. Lähtisin katkaisemaan/tappamaan implarit lyömällä flopilla yli potin. Olet tuskin flopilla takana, koska se vaatisi AA,KK,44,42,22-kättä jollekin vihulle, jotenka jokainen maksu on lompakkoa kohti.\nasikainl » 5.4.2007 14:26:46 Don Spordeone kirjoitti:Lähtisin katkaisemaan/tappamaan implarit lyömällä flopilla yli potin.\nHORRRRRRRRRRRIBLE. NL:ssä ei oo oikeestaan koskaan tilannetta, missä ois järkevää lyödä yli pottia multiway ekana sisään flopilla, jos stäkkejä on vielä reilusti takana kuten ks. kädessä.\nsuursmurffi » 5.4.2007 14:36:29 asikainl kirjoitti:Don Spordeone kirjoitti:Lähtisin katkaisemaan/tappamaan implarit lyömällä flopilla yli potin.HORRRRRRRRRRRIBLE. NL:ssä ei oo oikeestaan koskaan tilannetta, missä ois järkevää lyödä yli pottia multiway ekana sisään flopilla, jos stäkkejä on vielä reilusti takana kuten ks. kädessä.\nEi välttämättä optimaalista, mutta EV+.\nasikainl » 5.4.2007 14:40:05 Don Spordeone kirjoitti:asikainl kirjoitti:Don Spordeone kirjoitti:Lähtisin katkaisemaan/tappamaan implarit lyömällä flopilla yli potin.HORRRRRRRRRRRIBLE. NL:ssä ei oo oikeestaan koskaan tilannetta, missä ois järkevää lyödä yli pottia multiway ekana sisään flopilla, jos stäkkejä on vielä reilusti takana kuten ks. kädessä.Ei välttämättä optimaalista, mutta EV+.\nSe on nimenomaan EV-, jos saat sen takia vaikka 99:n kippaamaan tohon pöytään flopilla, kuin että jos löisit potin tai vähän alle, jolloin se (ehkä) maksais.\nsuursmurffi » 5.4.2007 14:48:21 asikainl kirjoitti:Don Spordeone kirjoitti:asikainl kirjoitti:Don Spordeone kirjoitti:Lähtisin katkaisemaan/tappamaan implarit lyömällä flopilla yli potin.HORRRRRRRRRRRIBLE. NL:ssä ei oo oikeestaan koskaan tilannetta, missä ois järkevää lyödä yli pottia multiway ekana sisään flopilla, jos stäkkejä on vielä reilusti takana kuten ks. kädessä.Ei välttämättä optimaalista, mutta EV+.Se on nimenomaan EV-, jos saat sen takia vaikka 99:n kippaamaan tohon pöytään flopilla, kuin että jos löisit potin tai vähän alle, jolloin se (ehkä) maksais.\nMun mielestä EV ei mene pakkaselle, koska tuossa pöydässä on sen verran rahaa, että ne kerrat jolloinka kaikki foldaa plus ne kerrat jolloinka perässäolijat/vetopelit maksaa tuottaa enemmän kuin ne tappiopelit vie joissa isommalla pelillä maksetaan ja se pitää loppuun saakka. Sen uskon kyllä todeksi, että hyvälle pelaajalle aukenee mahdollisuuksia tätä parempaan EV peliin, mutta se ei tee yli potin lyömisestä EV- peliä.\nasikainl » 5.4.2007 15:54:48 Don Spordeone kirjoitti:asikainl kirjoitti:Don Spordeone kirjoitti:asikainl kirjoitti:Don Spordeone kirjoitti:Lähtisin katkaisemaan/tappamaan implarit lyömällä flopilla yli potin.HORRRRRRRRRRRIBLE. NL:ssä ei oo oikeestaan koskaan tilannetta, missä ois järkevää lyödä yli pottia multiway ekana sisään flopilla, jos stäkkejä on vielä reilusti takana kuten ks. kädessä.Ei välttämättä optimaalista, mutta EV+.Se on nimenomaan EV-, jos saat sen takia vaikka 99:n kippaamaan tohon pöytään flopilla, kuin että jos löisit potin tai vähän alle, jolloin se (ehkä) maksais.Mun mielestä EV ei mene pakkaselle, koska tuossa pöydässä on sen verran rahaa, että ne kerrat jolloinka kaikki foldaa plus ne kerrat jolloinka perässäolijat/vetopelit maksaa tuottaa enemmän kuin ne tappiopelit vie joissa isommalla pelillä maksetaan ja se pitää loppuun saakka. Sen uskon kyllä todeksi, että hyvälle pelaajalle aukenee mahdollisuuksia tätä parempaan EV peliin, mutta se ei tee yli potin lyömisestä EV- peliä.\nMitenkäs pelaat jos flopilla sama tilanne, ja sulla kädessä AT ? Veikkaan että et lyö sitä samaa yli potin lyöntiä -> pelis ei oo johdonmukaista erityyppisillä käsillä (reaalipelit / hyvät vetopelit) -> susta saa helposti riidit. Mitä yritän sanoa, on että pirun helppo laittaa vihu kädelle, joka reissannut pre ja sitten lyö tohon floppiin yli potin. Koska yleensä fisut pelaa näin, ja kädestä löytyy poikkeuksetta iso pari, jota "suojellaan" overbetillä. Erittäin tyypillinen scared money-tyyppinen peli lyödä yli potti ekana sisään c-bettinä.\nsuursmurffi » 5.4.2007 16:08:24 asikainl kirjoitti:Don Spordeone kirjoitti:asikainl kirjoitti:Don Spordeone kirjoitti:asikainl kirjoitti:Don Spordeone kirjoitti:Lähtisin katkaisemaan/tappamaan implarit lyömällä flopilla yli potin.HORRRRRRRRRRRIBLE. NL:ssä ei oo oikeestaan koskaan tilannetta, missä ois järkevää lyödä yli pottia multiway ekana sisään flopilla, jos stäkkejä on vielä reilusti takana kuten ks. kädessä.Ei välttämättä optimaalista, mutta EV+.Se on nimenomaan EV-, jos saat sen takia vaikka 99:n kippaamaan tohon pöytään flopilla, kuin että jos löisit potin tai vähän alle, jolloin se (ehkä) maksais.Mun mielestä EV ei mene pakkaselle, koska tuossa pöydässä on sen verran rahaa, että ne kerrat jolloinka kaikki foldaa plus ne kerrat jolloinka perässäolijat/vetopelit maksaa tuottaa enemmän kuin ne tappiopelit vie joissa isommalla pelillä maksetaan ja se pitää loppuun saakka. Sen uskon kyllä todeksi, että hyvälle pelaajalle aukenee mahdollisuuksia tätä parempaan EV peliin, mutta se ei tee yli potin lyömisestä EV- peliä.Mitenkäs pelaat jos flopilla sama tilanne, ja sulla kädessä AT ? Veikkaan että et lyö sitä samaa yli potin lyöntiä -> pelis ei oo johdonmukaista erityyppisillä käsillä (reaalipelit / hyvät vetopelit) -> susta saa helposti riidit. Mitä yritän sanoa, on että pirun helppo laittaa vihu kädelle, joka reissannut pre ja sitten lyö tohon floppiin yli potin. Koska yleensä fisut pelaa näin, ja kädestä löytyy poikkeuksetta iso pari, jota "suojellaan" overbetillä. Erittäin tyypillinen scared money-tyyppinen peli lyödä yli potti ekana sisään c-bettinä.\nTässä asiassa olenkin pitkälti samaa mieltä, elikkä jatkuvasti pelaamalla kaavamaisesti ollaan pian pulassa. Tosin A T voi lyödä myös check-raiseallinina, mutta se on tässä sivuseikka. Toisaalta, tuo scared money on EV+ ratkaisu ainakin tuohon jakoon, pitää toki paikkansa että seuraavaksi kannattaakin vaihtaa pöytää. Selvennnän nyt sen verran omaa ajatuksenkulkua (tai sen puutetta), että hakisin lähinnä potti kertaa 1,2-1,5 tyyppistä korotusta ihan sen takia, että implarit pienenee sen verran, että potillisen maksu/korotus turnilla/riverillä on osunuttakin väriä vastaan kokonaisuutena plussalla, nyt implari on 15$ korotuksella alle potin. Aina oman käsityksen mukaan scared money on ~semmoinen potti kertaa kaksi korotus.\nasikainl » 5.4.2007 16:23:47 En enää quotaa tuota monsteria, mutta yritän tässä auttaa ymmärtämään, että pokeri ei ole vain pelkkää matematiikkaa. Jos joku tietty ratkaisu on matemaattisesti paras, niin se ei reaalimaailmassa tuota parasta tuottoa ks. kädestä ja ei etenkään pitkällä aikavälillä.\nKärjistetty, mutta toimiva esimerkki: Jos haluaisimme aina katkaista implarit parhaalla mahdollisella tavalla, niin että matemaattisesti ratkaisu olisi aina "paras", niin paras tapahan tässä kädessä on katkaista implarit laittamalla all-in suoraan flopilta c-bettinä sisään! Valitettavasti pokeri ei toimi näin, koska vastustajina on myös ihmisiä, jotka tekevät ratkaisunsa päättelyketjun perusteella ja eivät maksa sitä all-iniä huonommalla kädellä. NL holdem pokerissa raha tehdään pitkässä juoksussa siten, että saadaan vastustaja maksamaan todennäköisyyksiä vastaan huonommalla kädellä (ns. valuebettaaminen). Jos nyt oletetaan, että tässä kädessä muilla on roskaa ja kahdella vihulla on kädet TT ja AT , niin pitäisi pyrkiä lyömään sen verran flopilla, että vihujen maksukertojen tiheys * heidän tekemiensä maksujen -EV = maksimaalinen. NL texussa ei ole tarkoitus missään nimessä katkaista oddseja vihuilta mahdollisimman tehokkaasti (jos olisi, olisi paras peli lyödä flopilta all-in), vaan saada vastustaja tekemään pieni/sopiva virhe mahdollisimman usein. Tämä konsepti on niiiiiin perusteoriaa, että sitä ei pitäisi tarvita tuoda esiin enää NL100+ tason palstalla.\nsuursmurffi » 5.4.2007 22:24:32 asikainl kirjoitti:En enää quotaa tuota monsteria, mutta yritän tässä auttaa ymmärtämään, että pokeri ei ole vain pelkkää matematiikkaa. Jos joku tietty ratkaisu on matemaattisesti paras, niin se ei reaalimaailmassa tuota parasta tuottoa ks. kädestä ja ei etenkään pitkällä aikavälillä.Kärjistetty, mutta toimiva esimerkki: Jos haluaisimme aina katkaista implarit parhaalla mahdollisella tavalla, niin että matemaattisesti ratkaisu olisi aina "paras", niin paras tapahan tässä kädessä on katkaista implarit laittamalla all-in suoraan flopilta c-bettinä sisään! Valitettavasti pokeri ei toimi näin, koska vastustajina on myös ihmisiä, jotka tekevät ratkaisunsa päättelyketjun perusteella ja eivät maksa sitä all-iniä huonommalla kädellä. NL holdem pokerissa raha tehdään pitkässä juoksussa siten, että saadaan vastustaja maksamaan todennäköisyyksiä vastaan huonommalla kädellä (ns. valuebettaaminen). Jos nyt oletetaan, että tässä kädessä muilla on roskaa ja kahdella vihulla on kädet TT ja AT , niin pitäisi pyrkiä lyömään sen verran flopilla, että vihujen maksukertojen tiheys * heidän tekemiensä maksujen -EV = maksimaalinen. NL texussa ei ole tarkoitus missään nimessä katkaista oddseja vihuilta mahdollisimman tehokkaasti (jos olisi, olisi paras peli lyödä flopilta all-in), vaan saada vastustaja tekemään pieni/sopiva virhe mahdollisimman usein. Tämä konsepti on niiiiiin perusteoriaa, että sitä ei pitäisi tarvita tuoda esiin enää NL100+ tason palstalla.\nTuo on aivan perusasiaa, enkä nyt ole sitä missään vaiheessa kiistänytkään, sanoihan tuossa jo heti alussa, että ehdottamani ratkaisu ei varmasti ole EV:ltään paras, mutta on varianssiltaan matala voitollinen peli. Tuossa pelissä oli varsin syvät stäkit, joka oman teoreettisen ymmärrykseni mukaan puoltaa korkeampaa betsiä kuin ns. normaalitilanteessa. Jos normaalitilanteessa on ok lyödä potillinen, niin en ymmärrä suoraan sanottuna miksi tässä 1,2x potti olisi hirveä virhe. Katsoin jopa ihan piruuttani Sklanskyn kirjoituksen asiasta (NL Teoria ja käytäntö, lisäkertoimet luku) ja siellä puhuttiin aivan samalla tavalla.\nMatemaattisesti on aivan selvää, että all-in lopettaa implarit samoin kuin se, että short-stäkkiä vastaan pelatessa lisäkertoimet voi unohtaa. Samoin on matemaattisesti aivan selvää, että odotusarvo koostuu maksun suuruus * maksu useus * voitto% showdown. Itse uskon, että tässä tapauksessa floppikorotuksen nosto 1->1,2xpotti ei vaikuta maksu useuteen niin paljon, että maksujen kasvamisesta koituva etu katoaisi. Samalla lisäkertoimet sulavat, jotenka uskon, että hiukan yli potin on ok versus potillinen. Sen sijaan alle potin lyöminen voi vaikuttaa maksu useuteen niin voimakkaasti, että se voi hyvinkin olla yli potin lyömistä parempi vaihtoehto kun huomiodaan pitkä juoksu.\nYmmärrän kuitenkin mitä yrität sanoa, vaikket sitä uskoisikaan, enkä ole edes eri mieltä "buttonin etuhan on informaatioetu, ja jos ei osaa informaatiota käyttää, niin buttonin aino etu on se että kaveri ei ole buttonilla. " - jose55\nj0umama » 5.4.2007 22:53:45 asikainl kirjoitti:Don Spordeone kirjoitti:Lähtisin katkaisemaan/tappamaan implarit lyömällä flopilla yli potin.HORRRRRRRRRRRIBLE. NL:ssä ei oo oikeestaan koskaan tilannetta, missä ois järkevää lyödä yli pottia multiway ekana sisään flopilla, jos stäkkejä on vielä reilusti takana kuten ks. kädessä.\nJoo ei täs spordeonen kuitissa oikee mitään järkeä. Heron pelissäkään mitään järkevää lineä.\nEikö kannattas lyödä flopilla suoraan AI niin ei ainakaan vetäis!\nTheGrinder » 7.4.2007 18:11:46 Niin vihulla oli tässä 7 6 joten I paid him off like a ?, en tiedä mikä sana tähän sopii, pig? TheGrinder


Autonvuokraus vuonna Saint-flavien (quebec), Kanada - Rental24H.com\nAutonvuokraus klo Saint-flavien (quebec) , Kanada\nKäytettävissä olevat autot paikassa Saint-flavien (quebec)\nAlla olevasta luettelosta löydät parhaat autonvuokraustarjoukset. Tutustu näihin autoihin sijainnissa Saint-flavien (quebec) , Kanada valitaksesi parhaimman tarjouksen.\nParhaat auto vaihtoehdot Saint-flavien (quebec)\nHakulomakkeen avulla näet luettelon käytettävissä olevista vuokra-autoista sijainnissa Saint-flavien (quebec) , Kanada valittuina päivinä. Kun olet valitsemassa autoa, kiinnitä huomita matkustajien määrään, tavaratilan kapasiteettiin, ja vaihteiston tyyppiin. Varmista, että auto vastaa tarpeitasi.\nAutovuokraamot lähellä sijaintia Saint-flavien (quebec)\nVoit nähdä alla luettelon vuokraamopisteistä lähellä sijaintia Saint-flavien (quebec) , Kanada. Mukavuutesi takia, kaikki paikat on lajiteltu kolmeen ryhmään: autovuokraus keskustassa, lentokentillä ja rautatieasemilla. Huomaa, että hinnat ja autojen määrä vaihtelee vuokra-aseman sijainnin mukaan. Esimerkiksi auton vuokraaminen lentokentältä on usein kalliimpaa kuin keskustasta, mutta autovalikoima on laajin, joten tarkista ensin kaikki tarjoukset sijainnissa Saint-flavien (quebec) , Kanada ja vertaile hintoja ennen auton vuokraamista.\nKartta sijainnista lähellä sijaintia Saint-flavien (quebec) , Kanada\nAutonvuokraus hinnat sijainnissa Saint-flavien (quebec)\nLuotettavimmat autovuokraamot lähellä sijaintia Saint-flavien (quebec) , Kanada ovat näkyvillä tällä verkkosivulla. Alla voit esikatsella vuokra-autojen hintoja.\nalkaen $31.87 alkaen $34.42 alkaen $37.41 alkaen $51.82 alkaen $44.61\nEconomy Standard Välituote Koko koko Van Tila-auto SUV 6 paikkainen 7 paikkainen\nValitse ryhmä nähdäksesi yksityiskohtaiset tiedot, mukaan lukien hinnat ja noutopaikat lähellä sijaintia Saint-flavien (quebec) , Kanada.\nHaluatko vuokrata auton, mutta olet alle 25? Sivustomme tarjoaa vaihtoehdon ”nuori kuljettaja”, jonka avulla alle 25-vuotiaat voivat vuokrata auton sijainnissa Saint-flavien (quebec) , Kanada, mutta pienellä lisämaksulla. Lisämaksun suuruus määräytyy valitun vuokra-yrityksen mukaan.\nRental24H:n avulla löydät parhaat autot ”nuori kuljettaja” vaihtoehdolla sijainnissa Saint-flavien (quebec) , Kanada. Haluamme tehdä autovuokrauksesta edullista kaikille!


Lämmönsäätimet ja termostaatit edullisesti | Taloon.com\nTämän tuoteryhmän tuotteet ovat saaneet asiakkailtamme keskimäärin 4.6 tähteä. Tuotearvosteluja on 93.\nOnko kodissasi kesähelle talvellakin? Vai tuntuuko välillä kuin olisit jääkaapissa, vaikka katsoisitkin televisiota olohuoneessa? Toki vaihtelu virkistää, mutta haluaisit varmaan päättää itse, milloin viet ajatuksesi trooppisiin maisemiin ja milloin haluaisit vain nauttia omasta kodistasi, jossa vallitsee tasainen lämpö. Mikäli termostaattisi reistaa tai talossasi ei ole kunnollista lämmönsäätöjärjestelmää, asialle tulee tehdä jotain. Tässäkin asiassa voit kääntyä luottavaisin mielin Taloon.comin puoleen!\nLämmönsäätimet, termostaatit ja paljon muuta kätevästi netistä\nTuskin jaksat olla jatkuvasti lisäämässä tai vähentämässä vaatetta, jos huoneen lämpötila ei miellytä? Ja miksi edes tekisit niin, kun ongelmaan on tarjolla järkevämpi ratkaisu? Me Taloon.comissa tiedämme oivan keinon, kun haluat määrittää itse juuri oikean lämpötilan huoneistoosi. Verkkokaupastamme löydät kattavan setin lämmönsäätimiä ja termostaatteja sekä vesikiertoisiin että sähköisiin järjestelmiin. Myös lisätarvikkeet voit tilata suoraan sivuiltamme. Tilauskin vie vain hetken, ja pian saat rentoutua kodissa, jossa kaikki huoneet ovat lattiaa myöten mukavan lämpimiä. Selaa kaikessa rauhassa tuotteitamme ja klikkaa itsesi kassalle – et joudu jonottamaan hetkeäkään! Tilauksen jälkeen sinun ei tarvitse kauaa kärsiä kuumuudesta tai kyhjöttää kylmässä, vaan voit luottaa Taloon.comin nopeaan kuljetukseen!\nHanki lämmönsäätimet, termostaatit ja lämmin tunnelma Taloon.comista\nMiksi enää odottaisit, kun ongelmaan löytyy helppo ja edullinen ratkaisu? Taloon.comista saat vaivattomasti erilaiset lämmönsäätimet, termostaatit ja muut lämmitykseen tarvittavat laitteet nopealla kuljetuksella. Huomaathan, että meiltä voit tilata myös lämpö- ja painemittarit sekä termiset varolaitteet, sillä lämmityslaitteita hankkiessakin turvallisuudesta kannattaa pitää huolta. Tutustu siis tuotteisiimme kätevästi netissä ja laita tilauksesi tulemaan jo tänään! Toimitus on niin nopeaa ja edullista, että muistelet meitä varmasti lämmöllä!


Tutkimuslaitos: Pohjois-Korean Kimillä munuaisvaurio - Ulkomaat - Uutiset - MTV.fi\nTutkimuslaitos: Pohjois-Korean Kimillä munuaisvaurio Ulkomaat\nJulkaistu 24.03.2010 09:49\nPohjois-Korean johtaja Kim Jong Il kärsii munuaissairaudesta, väittää eteläkorealainen tutkimuslaitos. Laitoksen mukaan Kimin tila vaatii dialyysihoitoa.\nEtelä-Korean turvallisuusstrategisen tutkimusinstituutin mukaan Kimin tila on pääteltävissä sormenkynsien kalpeudesta. Instituutilla on kytköksiä Etelä-Korean kansalliseen tiedustelupalveluun.Instituutti uskoo Kimin kärsivän myös osittaisesta halvauksesta. Halvaus on seurausta Kimin pari vuotta sitten saamasta sairauskohtauksesta. Tutkimuslaitoksen johtajan mukaan Kim laihtui kohtauksen jälkeen reilusti yli kymmenen kiloa.\nLisäksi Kimin sanotaan sairastavan diabetestä. Myös johtajan verenpaine on korkea.Kimin terveydentila on ollut pitkään arvailujen kohteena. Virallisesti johtaja ei ole vielä nimittänyt itselleen seuraajaa, mutta hänen nuorimman poikansa Kim Jong Unin uskotaan seuraavan isäänsä kommunistivaltion johtoon.


Viro on rappioromantiikan ystäville loistava matkakohde. Sieltä täältä maata voi bongailla hylättyjä taloja ja muita urbaanin löytöretkeilyn tutkimuskohteita. Kaikkialla on muistoja Neuvostoliitosta ja aikamatkailu tästä päivästä kovin poikkeavaan Viroon on enemmän kuin helppoa.\nViime kesäinen karavaanausreissu Viron Hiidenmaalla vei meidät surffirannan kautta maan ehdottomasti kiinnostavimman leiripaikan luokse. Tavallaan aluetta voisi kutsua myös leirintäalueeksi, mutta kyseessä on palveluton, yksityisomisteinen metsäalue.\nMajoitu vaikka autossa, aitiopaikalla.\nLöysimme paikan päälle hieman sattumaltakin, yövyttyämme Hiidenmaan perukoilla sijaitsevalla surffirannalla, Surf Paradiisin mailla. Surf Paradiisin omistaja omistaa myös Viron kiinnostavimman tai ainakin erikoisimman leiriytymispaikan. Tämä metsäpläntti sijaitsee melko lähellä Surf Paradiisia, Ristnan rannan suunnalla.\nMikä tästä paikasta sitten tekee niin erikoisen? Kuvittele telttailevasi tai vaikka majoittuvasi matkailuautossa hiljaisella rannalla. Pitkää hiekkarantaa ympäröi metsä. Metsä on täynnä Neuvostoliiton aikaisia bunkkereita, vartiotorneja ja hylättyjä rakennuksia. Tunnelma on jännittävä, pelottavakin. Samaan aikaan alueen hyvä ylläpito ja alueen epävirallinen status leirintäalueena tuo turvaa. Alue on maanomistajan toimesta valvottu ja silloin tällöin metsän poluilla liikkuvat vartijat pitävätä huolen, että alueella majoittuvat maksavat muutaman euron leirintämaksun. Maksun avulla aluetta pidetään siistinä ja huollettuna.\nTämä korkea torni näkyy metsän yli ja sitä kohti suuntaamalla pääsee varmasti bunkkereiden luokse.\nPaikoitellen maasto on kuin suoraan kauhuelokuvasta.\nLeirintäalue Virossa seikkailijoille\nVoit parkkeerata auton tai pystyttää teltan lähes minne vain. Alueella ei ole ruuhkaa ja itsekin näin vain muutaman hassun seikkailijan. Jollakin tavoin karmivankin jännittävästä tunnelmasta huolimatta uskaltaisin majoittua tuolla vaikka yksinkin. Silti, onneksi en ollut yksin.\nTämä paikka on loistava valinta seikkailuhenkisille telttailijoille ja karavaanareillekin. Paikka on täydellinen tutkimusretkikohde kaikille hieman off the beaten path -nähtävyyksistä kiinnostuville seikkailijoille.\nAlue on itsessäänkin kaunis. Pitkä ranta, metsä ja merelle laskeva aurinko.\nLukuvinkki: Oletko kuullut, että Virossa voi myös surffata? Se on mahdollista tämän leiripaikan lähellä. Lue lisää täältä.\nTags: HiidenmaaMajoitusmatkailuautorantaurbaani löytöretkeilyViro\nTN 6 vuotta ago\t Reply\nKiitos jännittävistä sivuista ja blogista Laura!\nRistna ei ole niin tunnettu paikka suomaisille, mutta se tunnetaan kyllä ainakin lintumiesten keskuudessa hyvin. Tuo sotahistoria tuo oman mielenkiintoisen mausteensa Hiidenmaan mielenkiintoiseen luontoon. Kuvissasi vilahtavaan vartiotorniin ei taida enää päästä, mutta sieltä kyllä aukeasi myös upeat maisemat merelle. Kirjoittelen itse tämmöistä luonto-opasta Virosta ja sieltä voi ammentaa lisää, jos siltä tuntuu. https://vironretkipaikat.wordpress.com/2015/12/23/ristna-hiidenmaa/\nKiitos palautteesta ja vinkistä! Pitääkin mennä tutkimaan sinun blogistasi, josko sieltä löytyisi mullekin kiinnostavia Hiidenmaa-juttuja :)!\nVautsi, mikä paikka! Kyllähän tuollaisissa maisemissa majoittuu mielellään. Itse ainakin olisin ihan fiiliksissä seikkailemassa. 🙂\nNo sinne vaan! 🙂\nJohanna Hulda 6 vuotta ago\t Reply\nKiitos vinkistä, kiintoisa paikka jota voisi käydä joskus ohimennen tutkimassa, jos noille kulmille satun! En usko että tuolla yöpyminen pelottaisi ainakaan paljoa, koska aiemmin on tullut yövyttyä paljon kuumottavimmissakin paikoissa. Kuten Kellokoskella hylätyn mielisairaalan pihassa ja kroatialaisen hylätyn armeijatukikohdan takana. 😀 Tässä vaaanha postaus jälkimmäisestä: https://discoveringsunbeams.wordpress.com/2013/05/14/pulaan-joutuminen-ja-yo-katarinassa/\nMahtavuutta! Nuo tuollaiset yöt tosiaan jää mieleen aika paljon paremmin kuin ne tutussa ja turvallisessa sängyssä!\nKoko Hiidenmaa on hieno paikka ja muutenkin Virossa riittää tutkittavaa tälläkin saralla. Kellokosken mielisairaala saattaisi tosiaan mennä kuumottavuudessa ääripäähän. Hui, varmaan näitte painajaisia? 😉


Nuoret maatalousyrittäjät: ”Vapaaporsituksessa voittavat kaikki”\nSuomalainen Maaseutu 21.11.2020\nMäkitalon yhdistelmäsikalassa Koskella on toteutettu vapaaporsitusta jo kymmenen vuotta. Uusi yrittäjäpolvikin on vakuuttunut vapaaporsituksen eduista.\nJohanna Mäkitalo näyttää sikalan kameran kautta kuvaa prototyyppikarsinoista. Uudet karsinat tehdään metalliputkesta, jolloin näkyvyys karsinoihin on parempi läpi koko sikalan.\nMaatalousyrittäjät Ilkka (26) ja Johanna Mäkitalo (26) ostivat sikatilan sukupolvenvaihdoskaupalla vajaat kaksi vuotta sitten. Nuorten yrittäjien into kehittää tilaansa on ihailtavaa. Sikalan laajennus on parhaillaan harjakorkeudessa.\n"Saamme tällä laajennuksella puolitoistakertaistettua porsas- ja lihasikatuotannon. Tärkeää oli myös sujuvoittaa tuotantoprosessia ja omaa työtä", Ilkka Mäkitalo tiivistää.\n"Yhtenä tavoitteena on myös mahdollistaa jossain vaiheessa vakituisen sikalatyöntekijän palkkaaminen", Johanna Mäkitalo täydentää.\nPuoli miljoonaa euroa maksava, 650 neliön laajennus nostaa emakoiden määrän 110:stä 170:een ja lihasikapaikkojen määrän 750:stä 870:een. Porsituskarsinoita tulee 48. Uuteen rakennukseen sijoitetaan tiineytysosasto, emakonalkujen kasvatuskarsinat ja pihatto joutilaille.\nYrittäjät ovat kehittäneet edellisten omistajien, Martti ja Hannele Mäkitalon, kanssa vapaaporsituskarsinaa entistäkin paremmaksi. Markkinoilta ei löytynyt mieleisiä karsinatyyppejä, joten sellaiset piirrettiin ja rakennetaan itse.\n"Karsinoiden koko kasvaa hieman yli seitsemään neliöön, jolloin saamme eläinten hyvinvointituen. Aikaisempaa suuremmissa karsinoissa myös hoitajien työ helpottuu huomattavasti, kun emakolla on tilaa ja se tuntee olonsa turvalliseksi. Olemme puolentoista vuoden ajan testanneet uusia karsinoita ja ne ovat toimineet hyvin", Ilkka kertoo.\n"Kun emakoilla on tilaa liikkua, ne pysyvät vireämpinä ja paremmassa kunnossa, eikä ole vaaraa, että porsaat jäisivät emakon alle. On hienoa, että asenteet vapaaporsitusta kohtaan ovat muuttuneet, sillä vapaaporsituksessa voittavat kaikki: eläimet, tuottajat ja kuluttajat."\nUusissa karsinoissa on kaksi kolmasosaa oljilla kuivitettavaa kiinteä lattiaa ja yksi kolmasosa ritilälattiaa. Ritilälattian kulmassa on aukko, johon lanta ja likaiset oljet tiputetaan. Kun neljä karsinaa on kulmittain, palvelee yksi lannanpudotusaukko kaikkia neljää karsinaa.\nLaajennusinvestoinnin kohtuulliseen kustannusarvioon on syynä se, että osa rakentamistyöstä tehdään omalla porukalla. Seinäelementit ja katto tulivat asennettuina Mestarifarmilta. Ilkka Mäkitalo rakentaa karsinoiden metalliaidat itse.\n"Emme tavoittele niinkään huippuporsasmääriä, vaan elinvoimaisia porsaita, joista kasvaa terveitä lihasikoja. Osan porsaista myymme jatkossa muille kasvattajille", Ilkka linjaa.\nTällä hetkellä Mäkitalon porsaat kasvavat teuraspainoon keskimäärin 22 viikossa syntymästä. Lihasiat menevät Kivikylän Kotipalvaamon ketjuun.\nLaajennuksen lisäksi nuoren yrittäjäparin alkutaival on sujunut muutenkin hyvin. Kahden vuoden aikana on salaojitettu 13 hehtaaria peltoa ja otettu käyttöön kaksi uutta viljasiiloa. Lihasikalan valaistuskin on uusittu.\nEntä talouspuoli? Ovatko likviditeettilaskelman luvut pitäneet kutinsa?\n"Laskelmat olivat realistiset ja tuotannon kannattavuus on lähellä arvioitua. Lihan hinta nousi viime vuonna, mikä oli myönteinen yllätys. Tänä vuonna se on tosin taas laskenut, kun sian arvo-osia ei ole mennyt ravintoloille ja kaupassakin on myyty enimmäkseen jauhelihaa", Ilkka pohtii.\nUusien karsinoiden myötä saatavalla hyvinvointituella on iso merkitys tilan taloudelle.\n"Hyvinvointituki tuo noin 40 000 euron korotuksen tukiin. Hyvinvointituki ei ole kuitenkaan investoinnin tärkein peruste, vaan eläinten hyvinvoinnin paraneminen ja oman työn helpottuminen. Kun fyysinen sikalatyö vähenee, jää enemmän aikaa eläinten tarkkailuun", Johanna painottaa.\nPariskunta haluaa panostaa omaan jaksamiseensa jo työuran alkutaipaleella. Vapaapäiviä uskalletaan pitää ja kummallakin on omia liikuntaharrastuksia.\n"Koronan suurin vaikutus on ollut se, että ajatuksia on aikaisempaa vaikeampi irrottaa työstä. Mihinkään pidemmälle ei ole voinut matkustaa eikä yhteisöllisiä tapahtumia ole järjestetty. Musiikin kuuntelu ja kävely muutaman sadan metrin päässä sijaitsevalle metsämökille ja rauhoittuminen siellä saavat ajatukset pois arkirutiineista", Ilkka ja Johanna kuvailevat.\nJohanna ja Ilkka Mäkitalo ovat tyytyväisiä sikayrittäjiä. "Mukavalta tuntuu. Kaikki on mennyt odotusten mukaisesti, myös taloudellisesti."\nAiheet Ilkka Mäkitalo Johanna Mäkitalo sikala vapaaporsitus yhdistelmäsikala\nVälimaan tilan vapaaporsituskarsinat ovat ihan omanlaisensa – vastaavia ei ole missään muualla maailmassa\nYle uutiset: Parikkalalaisen suursikalan myyntiaikaa jatketaan – ei vielä yhtään tarjousta\nS-ryhmän päätös viimeinen naula arkkuun: Tuotantoeläinten hyvinvoinnin uranuurtaja Ollikkalan sikatila lopettaa toimintansa


Liikennevalvonnan järkevyys | Tuulilasi\nTuo liikeenevalvontatapa nykyään ihmetyttää. Viimeaikoina, en ole nähnyt poliisipartiota liikkeellä poliisitunnuksin varustetulla autolla, kuin satunnaisesti. Sitäkin enemmänon liikkeellä siviiliautolla liikkuvia poliiseita. On WV, Volvo, Saab, Ford jne. Moottoripyöräpoliisitkin liikkuvat siviilipyörillä siviiliasuisena. Eikös joskus sanottu, että näkyvä poliisivalvonta on tehokkainta. Oliko tämäkin viranomaisten valhetta vai mistä h-vetistä on kyse. Miksei sitten nopeusvalvontakameroita saman tien piilotettu vaikkapa tienvarsien puihin tai sähkötolppiin. Tulee väkisinkin mieleen, että voihan tässä vähän poliisia harhautta vaikkapa laittamalla väärät kilvet, tai ajelemalla integraalikypätä päässä. Eihän se ole kielletty ja lisäisi sitäpaitsi melkoisesti liikenneturvallisuutta. Tuo ei ole liikennevalvontaa, vaan ihmisten saattamista ansaan.Nykyisin myös poliisin panostus mopopoikiin on ällistyttävää. Paljonkohan siinäkin laitetaan rahaa täysin väärään paikkaan. Nytkin oli joku uljas poliisisetä ajanut takaa mopopoikaa ja täysin sivullinen pikkutyttö joutui kärsijän osaan. Minusta täysi-ikäinen (ainakin siis fyysisellä tasolla) oleva poliisi on yksin vastuussa pikkutytön loukkaantumiseen. Onneksi ei käynyt pahemmin. Poikaa epäiltiin ajaneen viritetyllä mopolla, voi herranjestas. Samoin tuo juoppojen perässä kaahailu on poliisilta täysin järjetöntä toimintaa. Niissä vasta vaaratilanteita tulee, kun jurrissa oleva heppu painelee kahtasataa pitkin jalkakäytäviä liikaa amerikkalaisia poliisisarjoja seurannut lapsellinen poliisipartio perässä.\n> Seuraavalla kerralla aivan sama ralli. Mutta kun > takana on ajanut koko matkan siviiliauto joka on > kuvannut kaikki rikkeet. Tulee pitkäksi aikaa > mopomies ja se jos joku parantaa > liikenneturvallisuutta.Tulee, tulee, mutta onko se yksi mopomies tärkeämpi liikenneturvallisuuden kannalta mitä on mahdollisesti "oikean" poliisiauton rauhottava vaikutus liikenteeseen jonka näkee tunnissa mahdollisesti satoja, jopa tuhansia autoja?\n> Ajokorttia ei ikävä kyllä vakuutusyhtiö pysty > järjestämään, mutta olen "hukannut" pari> sen varalta, että kortti kuitenkin jossain > vaiheessa joutuu varastoitavaksi > poliisilaitokselle. :)Käyhän se henkkarina, mutta ei ole muuta kuin raskauttavaa höytyä ratsiassa. Kovasti ne aina soittelee ja kyselee tietoja keskuksesta.Nimim. 3 päällä ja neljättä odotellaan...\n>> Hehän avoimesti pilkkaavat poliiseja ja pitävät >> niitä täysin ääliöinä. Tässä vaan olen kuunnellut >> poikien jutustelua, kun ovat meillä poikkeilleet >> oman mopoikäisen poikani luona. Poliis pilaa >> nykyään toiminnallaan aktiivisesti senkin vähäisen >> virkavallan kunnioituksen mikä vielä 90-luvun >> alussa oli olemassa.>> Noita sun juttuja kun lukee niin vaikea arvata > mistä tuokin asenne on peritty.Kyllä pojat ovat itse omien kokemustensa takia asenteensa luonnut. Ei siihen tarvita minunopastusta. Poliisi on ansiokkaasti toiminnallaan saanut aikaan poikien negatiivisen asenteen.Sen olen neuvonut, että kenenkään ei saa antaa hyppiä nenälleen, ei edes virkavallan. Ja vastaan saa sanoa, jos tietää olevansa oikeassa. Jos on mennyt virittelemään mopoaan tietämättäni, niin sitten on syytä päästä myös karkuun. Tulee nimittäin kotonakin sanomista.\nTässä vielä yksi mielipide: laki on selvä sen suhteen, mitä se suurin sallittu nopeus tarkoittaa. Siksi sitä on helppo valvoa. Alinopeutta ajavien liikenteenvaarantaminen on paljon tulkinnanvaraisempaa, samoin mahdollinen ohitustilanteesa aiheutettu liikenteenvaarantamisten.Samaa mieltä siinä, että näkyvä valvonta on sen vaikutuksen kannalta tehokkainta. Kun poliisi näkyy liikenteessä, alkaa autoilija ajatella omaa ajoaan. Merkkaamattomista autoista tapahtuva valvonta lienee rahallisesti tehokkaampaa, mutta se ei tarkoita, että sen vaikutus olisi yhtä tehokasta kaikkiin tielläliikkujiin ja heidän ajotyyliinsä.Olen vuosien saatossa tullut siihen johtopäätökseen, että se on se sakkoraha, mitä poliisi noin yleensä sieltä tien päältä hakee. Tämä on oma mielipiteeni ja se perustuu juurikin tuohon siviiliajoneuvoista tapahtuvan valvonnan lisääntymiseen.Älköön kukaan vetäkö hernettä nenäänsä seuraavasta, valinta kun on siinäkin vapaa: täältä saa sellaisen "siviilivalvonnan paljastimen", joka hyvin usein paljastaa vain yhteen suuntaan: http://www.beltronics.com/sti.htmlTällaisen laitteen käyttö ja jo pelkkä olemassaolokin moottorikäyttöisessä ajoneuvossa on yksiselitteisesti lain vastaista, ihan niin kuin sen suurimman sallitun nopeuden ylittäminenkin. Ei se ole mikään kaahaajan pelastus, mutta se on erinomainen työkalu sellaiselle, joka haluaa tietää, koska häntä valvotaan.\n> Tässä vielä yksi mielipide: laki on selvä sen > suhteen, mitä se suurin sallittu nopeus tarkoittaa. > Siksi sitä on helppo valvoa. Alinopeutta ajavien > liikenteenvaarantaminen on paljon > tulkinnanvaraisempaa, samoin mahdollinen > ohitustilanteesa aiheutettu > liikenteenvaarantamisten.>> Samaa mieltä siinä, että näkyvä valvonta on sen > vaikutuksen kannalta tehokkainta. Kun poliisi näkyy > liikenteessä, alkaa autoilija ajatella omaa ajoaan. > Merkkaamattomista autoista tapahtuva valvonta > lienee rahallisesti tehokkaampaa, mutta se ei > tarkoita, että sen vaikutus olisi yhtä tehokasta > kaikkiin tielläliikkujiin ja heidän ajotyyliinsä.>> Olen vuosien saatossa tullut siihen > johtopäätökseen, että se on se sakkoraha, mitä > poliisi noin yleensä sieltä tien päältä hakee. Tämä > on oma mielipiteeni ja se perustuu juurikin tuohon > siviiliajoneuvoista tapahtuvan valvonnan > lisääntymiseen.>> Älköön kukaan vetäkö hernettä nenäänsä seuraavasta, > valinta kun on siinäkin vapaa: täältä saa sellaisen > "siviilivalvonnan paljastimen", joka hyvin usein > paljastaa vain yhteen suuntaan: > http://www.beltronics.com/sti.html> Tällaisen laitteen käyttö ja jo pelkkä > olemassaolokin moottorikäyttöisessä ajoneuvossa on > yksiselitteisesti lain vastaista, ihan niin kuin > sen suurimman sallitun nopeuden ylittäminenkin. Ei > se ole mikään kaahaajan pelastus, mutta se on > erinomainen työkalu sellaiselle, joka haluaa > tietää, koska häntä valvotaan.Tuo on hyvä laite. Näitähän on tullut etenkin jenkkimarkkinoille paljon lisää. Luin juuri erittäin pienikokoisesta vastaavasta laitteesta, jonka rakentamisessa on käytetty uusinta65 (jopa 45:n) nanometrin viivanleveydellä kehitettyä piirilevytekniikkaa. Sen voi piilottaa mihin tahansa autoon ja sitä voi ohjata esim. autoradion kaukosäätimellä tai sitten laitteen omalla kaukosäätimellä. Muistaakseni se tunnistaa mm. stalker-tutkan signaalin huomattavasti kauempaa, kuin itse tutka pystyy ottamaan nopeuslukeman. On olemassa myös laitteita, joilla voidaan häiritä tutkan toimintaa, sen voi kytkeä auton elektroniseen järjestelmään vaikkapa ohjausyksikön viereen. Poliisin tutka näyttää puuta heinää: numeronäyttöön voi syttyä esim. pelkkiä kahdeksikkoja, tai lukemat vaihtelee miten sattuu. Laitettaa ei voi löytää purkamattakoko autoa, jos viitsii nähdä vahan vaivaa sen sijoittamiseen.\n> On olemassa myös laitteita, joilla > voidaan häiritä tutkan toimintaa, sen voi kytkeä > auton elektroniseen järjestelmään vaikkapa > ohjausyksikön viereen. Poliisin tutka näyttää puuta > heinää: numeronäyttöön voi syttyä esim. pelkkiä > kahdeksikkoja, tai lukemat vaihtelee miten sattuu. > Laitettaa ei voi löytää purkamatta> koko autoa, jos viitsii nähdä vahan vaivaa sen > sijoittamiseen.Mitä luulet, kuinka poliisi suhtautuu, kun laserilla sojottaa primeraasi ja näyttö näyttää pelkkää kasia? Niin kauan, kuin mopolla osaa ajaa kuin mies, niin ei tarvitse sakkoja maksella. Valitettavasti autolla asia ei ole noin.\nPoliisiauton näkymien liikenteessä on hyvä asia, mutta sellaisen ohittaminen, kun itsellä kiire, on "taitolaji"? :-)\n> Mitä luulet, kuinka poliisi suhtautuu, kun > laserilla sojottaa primeraasi ja näyttö näyttää > pelkkää kasia?> Niin kauan, kuin mopolla osaa ajaa kuin mies, niin > ei tarvitse sakkoja maksella. Valitettavasti > autolla asia ei ole noin.Varmaan poliisi suhtautuu, mutta mitä sen sitten on väliä. Ei ne voi ainakaan autoa siinä lunastaa.Ylinopeussakoakaan ei voi antaa, kun ei ole lukemia. Möllöttäköön siinä vaikka koko päivän.\n> Tuo liikeenevalvontatapa nykyään ihmetyttää. > Viimeaikoina, en ole nähnyt poliisipartiota > liikkeellä poliisitunnuksin varustetulla autolla, > kuin satunnaisesti.Olen aivan samaa mieltä!Noin 2100 :kilometrin lapin matkalla nähtiin liikkuvan poliisin suorittavanliikenteen valvontaa (nopeus valvonta) yhden kerran ja arvatkaa missä,Tornio- Kemi välillä mikä on moottoritietä,oli se varmaan vaarallinentie osuus koko reissulla?Viranomaiset puhuneet koulujen alkamisesta ja lasten turvallisuurestaliikenteessä tuo kyttäys autoi ehkä siihen?Ei ole ihme että kunnioitus poliisia kohtaan laskee ja kyllä tuollainentoiminta on poliisin voimavarojen tuhlausta.\n>> Tuo liikeenevalvontatapa nykyään ihmetyttää. >> Viimeaikoina, en ole nähnyt poliisipartiota >> liikkeellä poliisitunnuksin varustetulla autolla, >> kuin satunnaisesti.Olen aivan samaa mieltä!>> Noin 2100 :kilometrin lapin matkalla nähtiin > liikkuvan poliisin suorittavan> liikenteen valvontaa (nopeus valvonta) yhden kerran > ja arvatkaa missä,> Tornio- Kemi välillä mikä on moottoritietä,oli se > varmaan vaarallinen> tie osuus koko reissulla?> Viranomaiset puhuneet koulujen alkamisesta ja > lasten turvallisuuresta> liikenteessä tuo kyttäys autoi ehkä siihen?> Ei ole ihme että kunnioitus poliisia kohtaan laskee > ja kyllä tuollainen> toiminta on poliisin voimavarojen tuhlausta.Samaa mieltä olen. Naurettavaa pelleilyä ja rahan keräystä. Ulvilan murhaajaakaan ei ole saatu kiinni eikä saada. Suomen poliisi on avuttomuudessan ja tyhmyydessään ylivertainen.Niiden kyvyttömyyden takia ne keskittyykin nykyään nopeusvalvontaan ja mopopoikien kiusaamiseen.\nMinut on kerran puhallutettu tänä vuonna mutta nähnyt ainakin kymmenen elävää tutkaa tolppien lisäksi tänä vuonna. Suhde on pirun huono, kyllä tilastojen mukaan asian pitäisi olla toistepäin.\n> Minut on kerran puhallutettu tänä vuonna mutta > nähnyt ainakin kymmenen elävää tutkaa tolppien > lisäksi tänä vuonna. Suhde on pirun huono, kyllä > tilastojen mukaan asian pitäisi olla toistepäin.Joo näin on näreet.Tekisi mieli lainata Kekkosta,joka aikanaan pisti hallitusta järjestykseen aloittamalla puheensa."Saatanan tunarit".Vai onko tilanne poliisien syytä,jos heidät onkin valjastettu jonkinlaisiksi "pieniksi rahastajatytöiksi"kuten laulussa lauletaan.\nEilen 28.08 toistettiin hämmästyttävää sisäministeriön tilaama tutkimustulosta jokaisessa uutislähetyksessä."Suurin osa jalankulkijoiden ja polkupyöräilijöiden yliajoista tapahtuu suojatiellä." Johtuukohan ilmiö mahdollisesti siitä,että jalankulkijat ylittävät kadun käyttäen suojateitä.Suojatiet on siis poistettava niin ongelmakin poistuu.Ruotsissa on ihan tosissaan esitetty tällaistakin uudistusta.Meillä varmaan seurataan esimerkkiä tässäkin asiassa.Vai olisikohan tässä poliisille valvonnan paikka,joka koskisi myös jalankulkijoita,joita voisi valistaa,ettei suojatielle ole syytä rynnätä katsomatta ensin sivuilleen.\n> Eilen 28.08 toistettiin hämmästyttävää > sisäministeriön tilaama tutkimustulosta jokaisessa > uutislähetyksessä."Suurin osa jalankulkijoiden ja > polkupyöräilijöiden yliajoista tapahtuu > suojatiellä." Johtuukohan ilmiö mahdollisesti > siitä,että jalankulkijat ylittävät kadun käyttäen > suojateitä.Nimenomaan siitä. Valtaosa jalankulkijoista käyttää suojatietä ajoradan ylitykseen koska laki niin määrää. Jos suojatiet poistetaan, yliajot jatkuvat entiseen tahtiin, niin uskon eli uutinen kertoo oikeastaan vain siitä että missä on paljon jalankulkua ajoradalla, siellä myös onnettomuuksia tapahtuu.Maailmalla olen nähnyt paljon parempia suojateitä kuin esim. suomessa. Suojatiet on merkitty risteykseen ristinmuotoon ja kaikki ajoneuvot seisovat kiltisti kun jalankulkijat ylittävät ajoradan. Toimii yllättävän hyvin. Risteys on hetken aikaa, vihreällä, ikäänkuin kävelykatu.:)Käsittääkseni jalankulkijan ja ajoneuvon törmäily johtuu juuri siitä että risteyksessä liikkuu yhtä aikaa autoja ja jalankulkijoita. Tämä asia pitäisi miettiä uudelleen kun liikennettä suunitellaan. Ratin takaa on joskus vaikea nähdä onko jalankulkijalla vihreä vai ei.:(\n>> Eilen 28.08 toistettiin hämmästyttävää >> sisäministeriön tilaama tutkimustulosta jokaisessa >> uutislähetyksessä."Suurin osa jalankulkijoiden ja >> polkupyöräilijöiden yliajoista tapahtuu >> suojatiellä." Johtuukohan ilmiö mahdollisesti >> siitä,että jalankulkijat ylittävät kadun käyttäen >> suojateitäTähän asiaan ratkaisu ja on jo käytössä nimittäin Levillä on kaksikerroksinen kiertoliittymä,alakerroksessa on kevyt liikenne ainamoottori kelkoja myören ja ylemmässä kerroksessa auto liikenne,hienosti toimii.\nAika vaikea toteuttaa kaupungeissa. Pitäisi rakentaa jalankulkijoille siltoja ajoratojen yli. Liikuntaesteisille melkoista myrkkyä.:(


Miksi valita asiantuntija tiehankkeen vetäjäksi? - Suomen Metsät kuntoon Oy\nOlipa kyseessä metsätien peruskorjaus tai kokonaan uuden tien rakentaminen, hankkeen toteutus kannattaa antaa asiantuntijan vastuulle. Tiehankkeessa on paljon sellaisia osa-alueita, joissa tarvitaan erityistä tietoa. Prosessit kestävät yleensä parikin vuotta, sillä lain vaatima protokolla on tarkka.\nMonen vuosikymmenen kokemukseni perusteella monimutkaisetkin tiehankkeet saadaan asiantuntijan avulla hoidettua niin, että tiekunnan jäsenet ovat tyytyväisiä lopputulokseen. Metsätiehankkeeseen voi hakea valtion Kemera-avustusta tai ELY-keskuksen rahoitusta. Jotta näitä huomattavia avustuksia saa, rahoittaja vaatii hankkeelle ulkopuolisen vetäjän.\nAsiantuntijan avulla vältytään myös yllätyskustannuksilta. Metsätiehankkeessa asiantuntija tekee kustannusarvion tarkoituksella hieman yläkanttiin. Tällä varaudutaan mahdollisiin yllättäviin tilanteisiin, joita tietä korjatessa voi tulla vastaan. Asiantuntijan vastuulla on myös tukien palauttaminen valtiolle, kun todellinen laskutus selviää sekä osakaskohtaisten kustannusten laskeminen.\nVälillä tarvitaan selvitystyötä\nMetsissämme on paljon teitä, joiden kunnossapidosta ei ole pidetty yksityistielain edellyttämää huolta. Joissakin tapauksissa tiet ovat olleet hoitamatta useita vuosia, jopa vuosikymmeniä.\nMeihin voi olla yhteydessä kuka tiekunnan osakas tahansa. Ainahan ei edes tiedetä, ketkä tiekuntaan kuuluvat. Tällaisissa tilanteissa me selvitämme ensimmäisenä tiekunnan tilanteen ja hoidamme sen koolle.\nMetsätie kannattaa kyllä laittaa kuntoon. Erityisesti jos mielessä on puu- ja kiinteistökauppoja tai haluaa varmistaa, että metsäomaisuuden arvoa vaaliva metsänhoito on mahdollista.


Kulttuuripääkaupungin kokouspaikka lämpenee hiilinegatiivisesti - Tampereen kulttuuripääkaupunkihaku\nHiedanrannassa tehdään biohiiltä ylijäämäpuusta, kuten hakkuutähteistä.\nAjankohtaista / Kulttuuripääkaupungin kokouspaikka lämpenee hiilinegatiivisesti\nKulttuuripääkaupungin kokouspaikka lämpenee hiilinegatiivisesti\nKun Tampereen ja Pirkanmaan kulttuuripääkaupunkihaku pitää ison kokouksen alueen kulttuuritoimijoiden kanssa, paikkana on usein Hiedanrannan kuivaamo Tampereen Lielahdessa.\nMiksi? Kuivaamo itsessään on hieno tila ja kansalaistoiminnan keskus. Sen lisäksi Hiedanrannan kuivaamo on ehkä maailman ainoa kokouspaikka, jossa on hiilinegatiivinen lämmitys.\nSe tarkoittaa, että paikan lämmitys laskennallisesti sitoo hiilidioksidia, eli jarruttaa pieneltä osaltaan ilmastonmuutosta. Taistelu ilmastonmuutosta vastaan on yksi kulttuuripääkaupunkihaun arvoista.\nTempun takana on Kuivaamon pihan toisella puolen sijaitseva aktiivihiilitehdas Carbofex.\n“Me hakkeroimme hiilen kiertokulun”, sanoo Carbofexin toimitusjohtaja Sampo Tukiainen.\nSampo Tukiaisen takana säkeittäin Carbofexin päätuotetta, biohiiltä. Biohiilestä 95 % menee ulkomaille. Kaikki käy kaupaksi, mikä tuotetaan.\nCarbofexin vaatimattomassa rakennuksessa on biojalostamo, tuollainen kuorma-auton kokoinen möhkäle. Se poistaa ilmakehän hiilidioksidia hiiltämällä biomassaa, jolloin puolet siihen fotosynteesin avulla sitoutuneesta hiilestä sitoutuu pysyvästi biohiileen. Biohiiltä ei enää polteta, vaan se hyödynnetään esimerkiksi maanparannusaineena.\nYksinkertaistettuna: Jos puu poltetaan tai se lahoaa luontoon, siihen sitoutunut hiilidioksidi vapautuu takaisin ilmaan. Mutta kun puusta tehdään biohiiltä, hiilidioksidi varastoituu biohiileen lähes ikuisiksi ajoiksi.\nYmmärrettävää. Mutta biohiilen tekemiseen tarvitaan kuitenkin puuta, joka pitää kaataa metsästä? Eikös tästä voi olla montaa mieltä?\n“Me käytämme raaka-aineena lähinnä kuusipuuta ja nimenomaan harvennuspuuta. Puuta, joka menisi muuten esimerkiksi energiapuuksi. Useinhan se jää metsään lahoamaan, koska sen hakeminen ei ole kustannustehokasta”, Tukiainen kertoo.\n“Tämä on riidaton raaka-aine, eli käytännössä metsänhoidon sivutuote. Sitä puuta ei kaadeta meitä varten”, hän sanoo.\nKuuluisa graffititaiteilija Octo teki Carbofexon vaatimattoman tuotantolaitoksen kaunistukseksi näyttävän graffitin. ”Siitä tuli ehkä vähän raffimpi nkuin ajateltiin, mutta hieno”, naurahtaa Samo Tukiainen.\nLämmitys tulee bonuksena\nHiilinegatiivinen lämmitys tulee prosessin bonuksena. Biohiilen tekemisen sivutuotteena syntyy ylijäämälämpöä, joka on hiilinegatiivsta. Osa tästä lämmöstä viedään suoraan pihan ali Hiedanrannan kuivaamon lämmittämiseen. Loput myydään Tampereen Sähkölle käytettäväksi kaukolämpöön.\n“Hukkalämpöä tulee sen verran että se riittää nyt noin 300 omakotitalon tai 30 pienkerrostalon lämmittämiseen. Meillä on tässä maailman suurin hiilinegatiivinen kaukolämpölaitos”, Tukiainen sanoo.\nCarbofexin nykyinen laitos imee vuodessa noin 6000 kiintokuutiota hukkapuuta. Laitos poistaa ilmakehästä hiilidioksidia noin 2500 tonnia, eli se kompensoi noin 250 suomalaisen hiilidioksisipäästöt.\nYhtiöllä on aiesopimus Tampereen Sähkön kanssa 10 kertaa suuremman laitoksen rakentamisesta.\nIhmeaine biohiilen hyvät vaikutukset eivät jää tähän. Sillä voidaan puhdistaa jätevesiä. Carbofexin lähellä biohiiltä käytetään kaatopaikkaveden suodattamiseen. Biohiili poistaa fosforista 95 prosenttia. Tulevaisuudessa biohiilellä voi poistaa myös sinilevää vesistöstä.\nJokainen mökkiläinen voi kokeilla biohiiltä myös huussin kuivikkeena. Hajut häviävät.\nKaikki alussa kirjoitettu on realismia ja totta jo nyt. Sampo Tukiaisella on kuitenkin isot visiot tulevaisuudesta.\n“Tämä laitos pyörii jo nyt niin hyvin, että me voitaisiin pelkästään pyörittää tätä ja nostaa ihan kunnon palkkaa. Että miksi me ei tehdä niin? Siksi, koska me halutaan pelastaa maailma.”\nLaitoksia on toistaiseksi tasan yksi.\n“Me halutaan 20 vuoden aikana tuupata maailmalle 2 miljoonaa tällaista laitosta. Ainoa keino on tehdä niitä sarjatuotantona kuten autoja tehtaissa.”\nTukiainen on ehdottanut MTK:n kautta, että maanviljelijät voisivat perustaa osuuskuntia, jotka rakentaisivat biohiilivoimaloita. Niissä voitaisiin hyödyntää nykyisin käyttämättä jäävät oljet.\nTukiaisen laskelman mukaan 1000 peltohehtaarin oljilla pyörittää yhtä laitosta.\n“Nyt yksi laitos maksaa noin miljoona euroa. Sitä ei tarvitse ajatella kuluna, vaan imvestointina. Se tuottaa rahaa koko ajan. Ulos tulee biohiiltä, lämpöä ja hiilidioksidipäästöt vähenee. Ne kaikki on kauppatavaraa.”\n“Ei me sitä ilmastonmuutosta yksinään ratkaista, mutta ilmastonmuutoksen hillintä on mahdollista”, Tukainen sanoo.\nHänen mukaansa se vaatii myös kulttuurin muutosta. Itse hän kertoo elävänsä aika lailla luontoa säästäen.\n“Sitran laskurin mukaan minun hiilidioksidikuormani on 1,8 tonnia (suomalaisen keskiarvo n. 8,5 tonnia, toim. huom.). Olen kasvissyöjä, käytän tuulisähköä, Viimeksi olen ollut lentolomalla 2009. En osta mitään. Auto on kaasuauto.”\nTukiainen on saanut Pirkanmaan ympäristöpalkinnon 2001.\nTampereen ja Pirkanmaan kulttuuripääkaupunkihaku 2026 on kirjannut arvoihinsa kestävän kehityksen: ”Haluamme taistella ilmastonmuutosta vastaan sekä kestävän kehityksen ja tulevien sukupolvien puolesta.”\nBiohiilen tuotantolaitos on varsin vaatimaton mötikkä. Sen nieluun menee kuitenkin 6000 kuutiota puuta vuodessa. Samalla se poistaa ilmakehästä hiilidioksidia 2500 tonnia.


5 + 1 tapaa rahoittaa taloyhtiön korjaushanke | Kiinteistölehti\nKorjaushankkeet, kuten kaikki taloyhtiön toiminta, rahoitetaan viime kädessä osakkailta kerätyillä varoilla. Korjaushankkeen rahoituksen suunnittelu vaatii paneutumista asiaan. Eri rahoitustapojen taitavalla yhdistelyllä voidaan säästää sekä yhtiön että osakkaiden rahaa. Seuraavassa kerrataan lyhyesti korjaushankkeen yleisimmät rahoituskeinot.\nTaloyhtiö voi kerätä osakkailta varoja tuleviin korjaushankkeisiin jo etukäteen. Pienet hankkeet pystytään monesti rahoittamaan kokonaan ennakkosäästämisellä. Myös suuremmissa hankkeissa (esim. putkiremontti) ennalta kerätyt varat voivat muodostaa osan kokonaisrahoituksesta.\nOsakkailta voidaan kerätä varoja myös niin sanottuina hankeosuussuorituksina. Tällöin osakas maksaa kerralla huoneistoonsa kohdistuvan osuuden korjaushankkeen kustannuksista ennen hankkeen aloittamista tai sen alkuvaiheessa. Hankeosuussuoritusten suuruudet saadaan selville laatimalla huoneistokohtaiset hankeosuuslaskelmat. Korjaushankkeen päätyttyä tulee varmistaa, että hankeosuuden maksaneet osakkaat ovat maksaneet oikeansuuruisen osuuden korjaushankkeen kustannuksista.\nLainan ottaminen pankista on yleinen keino rahoittaa taloyhtiön korjaushankkeita. Yhtiölainan nostamisesta päättää yhtiökokous, ja lainaa nostetaan tarvittava määrä – jos korjaushankkeen budjetista esimerkiksi 30 prosenttia pystytään kattamaan ennakkosäästämisellä ja/tai hankeosuussuorituksilla, loput 70 prosenttia katetaan yhtiölainalla. Yhtiölainan lainanlyhennyksiä ja korkomenoja varten osakkailta peritään kuukausittain pääomavastiketta. Pääomavastiketta maksavat ne osakkaat, jotka eivät ole maksaneet osuuttaan korjaushankkeesta hanke- tai lainaosuussuorituksina.\n4. Taloyhtiön omaisuuden tai rakennusoikeuden myyminen\nJos taloyhtiöllä on omaisuutta (esim. talonmiehen asunto), korjaushanketta voidaan rahoittaa myös myymällä sitä. Lisäksi esimerkiksi rakennusoikeuden (esim. ullakkorakentaminen) myynti on mahdollista, jos kaavamääräykset sen sallivat. Sekä taloyhtiön omaisuuden että rakentamisoikeuden myynnistä päättää yhtiökokous. Myyntituloilla voidaan toisinaan kattaa hyvinkin merkittävä osa korjaushankkeen kustannuksista.\nKorjaushanke voidaan osittain rahoittaa myös edellisinä tilikausina mahdollisesti kertyneillä hoitovastikeylijäämillä, korottamalla hoitovastiketta tilapäisesti tai perimällä ylimääräisiä hoitovastikkeita. Esimerkiksi korjaushankkeen alkuvaiheen suunnittelua voidaan rahoittaa hoitovastikkeella.\nTaloyhtiön tulee selvittää myös mahdollisuudet hakea avustuksia korjaushankkeeseensa. Avustukset ovat ilmaista rahaa taloyhtiölle ja ne auttavat keventämään osakkaiden maksurasitusta. Kunnat ja valtio myöntävät avustuksia esimerkiksi rakennusten energiatehokkuutta parantaviin korjaushankkeisiin.\nLisätietoa korjaushankkeen rahoittamisesta löydät Korjaushankkeen rahoitus taloyhtiössä -kirjasta.


Ulkona syöminen joskus voi "olla ongelma ihmisille, jotka haluavat täysin hallita niiden ruokavalio, tässä ikäisiä niille talon ulkopuolella koko päivän ja uhraamatta tasapainoinen ja terveellinen ruokavalio täällä ehdotti hyvin yksinkertainen esimerkki mini ruokavalio kodin ulkopuolella yksinkertainen, monipuolinen ja erityisen maukkaita.\nEsimerkki ruokavalion kodin ulkopuolella\nAamiainen: 1 kuppi maitoa P.S. + 2 viipaletta täysjyväleipää + 1 sesongin hedelmiä\nAamu välipala: 1 latte rasvaton maito tai vähärasvainen jogurtti 1\nLounas: 1 voileipä kinkkua ja salaattia (tai paistettua ja salaattia) + + raastettu porkkana salaatti juustoa, tomaattia ja oreganoa\nVälipala: 1 coffee (tai teetä 1) vähärasvainen maito\nIllallinen: kalaa, salaattia (tai grillattua kanaa ja kasviksia tai riisiä salaatti salaattia ja keitetty muna) + 1 sesongin hedelmiä\nHaluatko laittaa sinut ruokavalio kodin ulkopuolella? Olet erittäin kiireinen ja et voi noudattaa terveellistä ruokavaliota tai kokeilla ruokavaliota, jonka tavoitteena laihtua vähentämällä kaloreita?\nKoska olet tottunut syömään usein baarissa tai ravintolassa on hyvä aloittaa mieluummin tietyissä elintarvikkeissa, välttää useimmat ruokia tai välipaloja, että he tarjoavat ja jotka voivat vaarantaa oman ruokavalion poissa kotoa.\nSeuraava sarja vinkkejä tehdä tehokkaasti oman ruokavalion poissa kotoa, koska se auttaa sinua muuttamaan ruokavaliota, vaikka sinulla ei tarvitse olla ateriat ympärille:\nE 'ensimmäinen tärkeää syödä säännöllisesti, ilman ohita aterioita kiirehdittiin: vie aikaa!\nYritä pureskella hitaasti ja nauttia ruokaa ja mahdollistavat paremman ruuansulatusta.\nSisällytä jokaisen aterian ainakin pari lähteistä olennaisten makro kuten vitamiineja, proteiineja tai kuituja.\nJuomavesi säännöllisesti pitääkseen kehon nesteytyksestä.\nJuoda katkera kahvia sokerin sijasta, ei väliä kuinka pieni on aina kaloreita leikata omasta ruokavaliosta poissa kotoa.\nKävellä tai polkupyörän sijaan käyttää autoa, niin aina pitää kehon liikkuvat.\nAloita päiväsi tukevalla aamiaisella, joten sinulla on tarpeeksi energiaa kohdata aamulla.\nJoka syö kodin ulkopuolella voi silti laihtua: se on vain ajan kysymys, sitoutumista ja oikeiden elintarvikkeet ruokavaliosta.


Vanhat vaatteet, uusi tyyli | MouMou\nAsusteet, Kengät, Muoti, Oma tyyli, Vintage & second hand\nVanhat vaatteet, uusi tyyli\nPosted by Iina M. 10/03/2014\nTörmäsin jo kuukausia sitten hauskaan haasteeseen, jonka halusin ehdottomasti toteuttaa omassa blogissani, mutta se jotenkin unohtui aina. Blogihaasteita kiersi vanhoina “hyvinä” aikoina enemmänkin blogeissa, joten nykyään, kun törmään sellaiseen, innostun ihan erityisen paljon. Uusin löytämäni haaste liittyykin tavallaan kohta 6-vuotiaan blogini alkuaikoihin, sillä sen aiheena ovat vanhat vaatteet. Erityisesti muotibloggaajille suunnattu haaste kuuluu näin:\n“Kaiva esille vähintään 5 vuotta sitten ostamasi vaatteet ja asusteet. Vietä päivä asussa, tee asupostaus ja kerro kuinka usein vaatekaappisi sisältö vaihtuu ja mitkä ovat osoittautuneet pitämisen arvoisiksi vaatteiksi ja asusteiksi. Mikä on vaatteidesi elinkaari?“\nSuurin ongelma haastetta toteuttaessa oli se, että jouduin oikeasti miettimään, missä olin viisi vuotta sitten ja mitä jo silloin omistin. Olin tuolloin opiskellut reilun vuoden yliopistolla ja pitänyt blogiani vuoden verran. Kävin siis vanhoja blogikuviani läpi ja tarkistelin samalla, mitä noista vaatteista vaatekaapistani vielä löytyi. Onneksi suurin osa oli jo lähtenyt kiertoon. Ai, miten niin onneksi? Vaikka nopeasti ajateltuna luulisi olevan hyvä asia, jos nykyisestä vaatekaapista löytyisi paljon vanhaa vaatetta, se ei ole ihan niin mustavalkoista. Minä en nimittäin viitisen vuotta sitten ymmärtänyt vielä mitään järkevästä ostamisesta, ja vaatekaappini edusti muovihelvettiä parhaimmillaan. Aloin jossakin vaiheessa sitten vaihtaa epämiellyttäviä muovituotteita luonnonmateriaalisiin, joten vaatekaappini sisältö on vaihtunut lähes kokonaan todella hyvästä syystä. Jotakin samaa silti löytyy vielä.\nMelkein ainut todella pysyvä elementti vaatekaapissani kenkäkaapissani on nahkainen kenkäpari, jonka sain aikanaan äidiltäni. Noista saappaista luovun aikanaan vasta sitten, kun niistä irtoavat pohjat ja nahka murenee palasiksi. Olen jo kerran korjauttanut pohjat kunnolla. Vaihdatin niihin talvipohjat, sillä näihin saappaisiin mahtuu paksut villasukat niiden isohkon koon vuoksi. Vaikka nahka alkaa jo olla (joko tiedätte, että nykyään voi suureksi kauhukseni sanoa myös alkaa olemaan) kärsinyttä, pidän siitä, miten nahassa näkyy se, miten paljon kenkiä on vuosikymmenten aikana käytetty ja rakastettu.\nMyös asuni vyö on äidiltä peritty ja majaillut omistuksessani suunnilleen yläasteen alusta asti. Ei siis ole vain outo sattuma, että se sopii noiden saappaiden kanssa yhteen. Asusteita ei olisi ollut kohteliasta kuvata ilman muita vaatteita, joten käytin “kuvaustaustana” mustaa tuubimekkoa. Tulipa muuten mieleen, että myös vaaleansininen rippimekkoni on edelleen omistuksessani, mutta se ei sopinut arkisten asusteiden kanssa yhtään yhteen, joten jätän sen tähän postaukseen vain epämääräiseksi maininnaksi. Yritin kaivaa mekosta kuvaa, mutta olen tainnut poistaa niin vanhat postaukset jo aikoja sitten.\nTarttukaahan muutkin bloggaajat tähän haasteeseen. Olisi kiva nähdä, tunnistanko vanhoja vaatteita tuttujen bloggaajien postauksista, olen kuitenkin kuutisen vuotta lueskellut suurimmaksi osaksi pukeutumiseen ja blogia pitävän bloggaajan omaan tyyliin keskittyneitä blogeja. Linkittäkää kaikki bloggaajat vaikka tänne kommenttiboksiin postauksianne, jos teitä ei haittaa, että vähän käyn kurkkimassa niitä. ;)\nHauska haaste :) Itseltä ei taida löytyä vaatekaapista mitään viisi vuotta vanhaa, mutta se johtuu siitä että viisi vuotta sitten oli 11, ja luonnollisestikaan en joko mahdu sen aikaisiin vaatteisiini tai sitten ne eivät edusta nykyistä tyyliäni ollenkaan.\n(Ja tuo alkaa olemaan-juttu ärsyttää muakin suuresti, koska oon aina korjailemassa kavereiden kielioppivirheitä tässäkin asiassa mutta nyt en voi niin tehdä :D)\nVoi ei, no sulla ei ehkä sitten tarvitsekaan olla niiltä ajoilta vaatteita! :D\nJos nuo kengät jonakin päivänä näyttävät omaan silmääsi liian kuluneilta, muista että ne voi myös värjätä. Uskaltauduin viemään eräät äidiltäni saadut, laadukkaat mutta pintakuluneet kengät suutarille värjättäväksi ja niistä tuli kuin uudet :-)\nSe saattaa olla pian edessä. Tosin tuo nahka saattaa vaan hilseillä pois ennen sitä! :D\nMiksi minulle tulee mielikuva nuoresta Iinasta, joka poseerasi valkoisissa teräväkärkisissä saappaissa asunnossa, jossa asuit vuonna nakki entisen poikaystäväsi kanssa? Olenko nähnyt unta? Ja ne värikkäät tekonahkatakit! :D\nIhan mahdollista! Parit kengät säilytin muistonakin, myönnän. ;)\nTuli muuten mieleen, tai oon jo pitemmän aikaa miettinyt, että onko sulla vielä se punainen valmistajuisiin ostettu mekko tallella? Muistan lukeneeni innoissani niitä “eipäs, juupas, ostanko vai enkö osta” -postauksiasi. :D (Elämäni oli siihen aikaan aika, noh, tylsää, ja sydän pamppaillen mietin, mihin lopputulokseen päädyt mekon kanssa…)\nJuuri tänään siivosin vaatekaapin ja katselin sitä! Siellä se odottaa niitä oikeita juhlia, kahdet kekkerit se raukka on vasta missannut. <3 (Katsotaan vaan, niin siitä tulee mun hääpuku tai jotakin muuta outoa.)\nVieläkö sinulla on tallella se sinun unelmiesi punainen juhlamekko jonka takia söit pitkään makaronia…? ;)\nOn se vielä. Saa nähdä, mitä sille käy, kun sen materiaali on aika kuvottavaa nykymittapuulla, mutta malli ihana. :/\nPakko kysyä, että aiotko tehdä sisustus postauta uudesta kodistasi? Olis tosi jännä nähdä mitä kaikkea tuo punatiiliseinäinen helsinkiläis asunto pitää sisällään :D .. Asuntokuume tällä hetkellä ja siksi kaikki sisustus jutut kiinnostaa älyttömästi.\nEn varmaankaan aio. :)\nHuu, aika pelottava haaste! Oon yrittäny kaikilla mahdollisilla keinoilla päästä eroon yli 5 vuotta vanhoista vaatteista…\nTaitaa jotkut farkut olla 5 v vanhoja. Ostettu käytettynä ja hajoamassa osiin jo.. Ja yx liivimekko on kans melkein.. Ja niin, useimmat desigualit ovat kestäneet ajan hermoilla olemisen…\nEipä mulla muuta…\nIhan KAMALA haaste! Vaikea kuin mikä. :)\nJa siis jotta ei olis epäselvää niin tykkäisin et vaatteet kestäisi ajan havinaa ja kulutusta, kestävää kehitystä tukien! Esim. Nykyajan nuorten tyttöjenfarkut ei kestä kulutusta…uusinakaan ostetut…\nMuotihan toki muuttuu ja mieltymykset mut noi iinan asusteet on just parhaita!\nMistä löytää vyö joka kestää käyttöä!!! :D\nVähän sama kuin elektroniikka nykyään. Luotu hajoamaan muutaman vuoden jälkeen, jotta kuluttajalle syntyy tarve hankkia uusi. :/\nViisi vuotta on lyhyt aika vaatteille… Sanoo ihminen, jolla on käytössä vaatteita 90-luvulta eli yläaste- ja lukioajoilta (voi Luoja mä oon ikäloppu!)! Mun olisi älyttömän helppoa kaivaa viisi vuotta vanhoja vaatteita, koska niitä on paljon, joten toisaalta tää haaste olisi helppo, mutta toisaalta mulle vanhat vaatteet on niin arkipäivää, että niiden käyttämisessä ei ole mitään ihmeellistä. Ja vielä toisaalta, olisi kiva osallistua tähän haasteeseen siksi, että porukka näkisi, että vanhat vaatteet ei tarkoita rumia vaatteita! Se lukioaikainen ruutumekko on niin laadukas ja klassinen, että joku aina sitä kehaisee (ja sitten jotkut keski-ikäiset, katkerat akat nälvii, että hyvinpä oot pysynyt mitoissas). Katsotaan, innostunko tästä haasteesta!\nOn muuten hienoa, että tunnustat entisen muotihelvettisi ja olet järkeistynyt sen asian suhteen :)\nKunpa itsekin olisi jo nuorena ymmärtänyt panostaa laatuun, niin ei olisi mennyt rahaa (ja luonnonvaroja) hukkaan muovia keräillessä.\nJa miten usein se muilta saatu onkin se oma aarre, josta ei halua luopua ikinä. <3\nMutta toi on kyllä niin totta, että ei kaapissa hirveästi viiden vuoden takaisia vaatteita ole! Aloin ihan tosissani miettiä omaa kaappiani ja ensimmäisenä tuli mieleen vanhojentanssipukuni. :D\nHarmi, ettei niin hienolle puvulle tule useinkaan käyttöä. Pitäisi järjestää jotakin juhlia, joissa pukukoodi on “se mekko, joka lojuu tyhjänpanttina vaatekaapissasi“. <3\nHei ihan huikea idea! Koska järjestetään nää juhlat? :D\nSit mullakin olis syy ottaa itseäni niskasta kiinni ja lähteä treenaamaan, en usko et korsetin nyörit ihan taipuu näihin mittioihin.. :DD\nVoisi melkein juhlia kerran kuussa, sen verran noita mekkoja tuolla on. *krhm*\nHeippa! Ihan mahtava haaste! Aina ei tartte olla uusinta uutta, vanhatkin voivat sopia muuttuneeseenkin tyyliin. Katsotaanpas löytyykö kaapista jotain monien vuosien takaa! :)\nJee, innolla odotan, miten käy! :)\nHyvä idea!:) pitääkin oikein miettiä onko mitään siltä ajalta säästössä.. Nykyään yritän ostaa vain sellaisia vaatteita ja asusteita joista ei tarvitse heti luopua ja nykyään se onnistuukin paljon paremmin kun vuosia sitten. Minulle esimerkiksi leopardikuvio on sellainen johon kyllästyn aika nopeasti, vaikka se näyttääkin erityisen kivalta juuri laukuissa ja kengissä.\nMulla leokuosi on sellainen, että innostun siitä muutaman vuoden välein. Se kannattaisi säilöä jonnekin vintille, josta sitä voisi kaivaa sitten parin vuoden välein “uutena juttuna” käyttöön. :)\nMahtavaa, että tartuit haasteeseen! :) Kiva lukea muiden ajatuksia aiheesta. Kengät on muuten upeat ja ajattomat. Aurinkoista perjantaita sulle toivottelee: Think&Style duo\nKiitos! Tämä hautui aika pitkään mielessä ennen toteuttamista, mutta onneksi sain aikaiseksi postata. :)\nOunou.. joskus viisi vuotta sitten saatoin ottaa blogiin kuvan, jossa olin esim. pukeutunut ex-poikaystäväni suureen paitaan ja köyttänyt sen vyöllä kiinni, jolloin se meni hyvin mekosta. :D öhhöh..\nVoin yrittää löytää jotain sen aikaisia vaatteita, mutta epäilen, että suurin osa on jo kirpputorin kautta löytänyt uuden kodin. Eipä ne varmaan enää päälle mahtuisikaan, kun olin ihan sittisontiainen silloin..\nIhanat muuten nuo bootsit. Voisin ihan hyvin käydä ryöväämässä ne omaan käyttöön. ;)\nHAHA, mäkin oon taiteillut paidasta mekon. Nykyään en EHKÄ enää taipuisi siihen! :D\nKiva haaste ja kuvat jotenkin aiiivan ihania. Sellaisia että hymy nousi korviin. Tämä haaste olisikin helpompi toteuttaa kuin se videohaastis jonka heitit. En mää ossaa! Voisin opetella jos olisi aikaa mutta jotenkin tuo meidän koirakakara vie kaiken ylimääräisen ajan. Ehkä palaan haasteeseen sitten vuoden kuluttua kun ei tarvitse juosta pennun perässä ellei se nuku tai syö ;) Tai jos opetat miten videoita tehdään :D\nHaha! Voi pientä. Se saattaisi kymmenessä sekunnissa syödä kaikki meikit. <3\nHei, miten nykyiset vaatteesi sitten ovat jotenkin kestävämpiä tai ekologisempia, kuin aiemmat? Aika usein olen nähnyt blogissasi päälläsi noita H&M:n tekonahkaleggingsejä, jotka on kyllä ihan sitä täyttä polyesteriä ja muuta muovia. Ei pari kestävää merkkivaatetta tee vaatekaapista kestävämpää, jos perusta on yhä niissä trikooräteissä.\nJa aivan samoin ei pari synteettisestä materiaalista tehtyä vaatetta tee vaatekaapista 100 % epäekologista, eikös niin? :)\nPolvet, sääret ja mitä näitä nyt on


Onko Hanno Möttölän ura ohi? - Koripallo - Ilta-Sanomat\nOnko Suomen kaikkien aikojen koripalloilijan ura ohi?\nJulkaistu: 13.9.2011 8:55\nSuomen EM-turnauksen päätyttyä eilen tappioon Slovenialle monien huulilla oli kysymys, jäikö ottelu kaikkein aikojen suomalaiskoripalloilijan Hanno Möttölän viimeiseksi?\n- Minulta on kysytty sitä asiaa lukemattomia kertoja viimeisen kahden viikona aikana. En tiedä, Möttölä tiivisti.\n- En ole koskaan sanonut sanallakaan lopettamisesta. Tämä ei ole sen pohtimiseen oikea aika tai foorumi.\nFakta on kuitenkin se, että hän on jo kertaalleen lopettanut uransa vuonna 2008. Sittemmin hän on pelannut vielä kaksi kautta Korisliigaa helsinkiläisessä Torpan Pojissa, mutta kärsinyt jatkuvasti loukkaantumisista. Tänäkin kesänä Möttölä on kärsinyt nivus- ja selkävaivoista. Eiliseen Slovenia-otteluun hän uskaltatui viikon huilin jälkeen, mutta nivunen kesti vain viisi minuuttia.\n- On tämä aika raskasta. Oloni oli kuin pikkupojalla karkkikaupassa, ja jalkani toimivat kuin unelma, mutta yhteen ajoon leikki sitten loppui. Tiesin, että menin riskirajoilla, konkari harmitteli.\nMöttölä on aina ollut huomattavan analyyttinen pelaaja ja esimerkillinen johtaja. Mikäli ura on nyt päättynyt, hänellä olisi paljon annettavaa valmentajan ominaisuudessa.\n- Rakastan tätä lajia ja kunnioitan sitä nykyään enemmän kuin vaikkapa viisi vuotta sitten, Suomen kapteeni kertoi.\nHänen mielestään suomalaiset eivät yltäneet ratkaisuottelussa lähellekään parastaan, mutta joukkue voi olla ylpeä EM-rupeamastaan.\n- Se oli meiltä turnauksen toiseksi tai kolmanneksi huonoin ottelu. Tuhrimme aika monia vapaita lay-uppeja ja kolmosia. Ensimmäiset 10 minuuttia olimme kiistatta hermostuneita. Hienoa kuitenkin, että kipusimme nihkeälläkin pelillä Slovenian kantaan.\n- Emme jääneet kisoissa kenenkään jalkoihin. Olimme maailmanluokan joukkueiden kanssa samalla viivalla, Möttölä korostaa.\nPettymyksenkin jälkeen hän jaksoi luodata tulevaa, vaikka jättikin oman roolinsa siinä epäselväksi.\n- Kun pöly ensin laskeutuu, alamme miettiä ensi kesän EM-karsintoja sekä Slovenian EM-lopputurnausta. Toivottavasti ensi vuosi tuo taas uusia nuoria maajoukkuerinkiin.


Kirjoittanut Leffatuomari marraskuuta 22, 2017\n"I shan't be parted from you alive."\nLady Macbeth on eittämättä vuoden yllättävimpiä ja herkullisimpia elokuvia. Vastoin kuin voisi luulla, ei elokuvalla ole juurikaan mitään tekemistä Shakespearen kanssa lukuunottamatta elokuvan tribuutinomaista nimivalintaa. Lady Macbeth perustuu venäläisen Nikolai Leskovin romaaniin Lady Macbeth of Mtsesnsk, joka keskittyy kuvaamaan naisen aseman karuutta 1800-luvun viktoriaanisella ajalla, jolloin sukupuolten väliset erot olivat rajuimmillaan.\nKyseessä on sekä ohjaaja William Oldroydin, että käsikirjoittaja Alice Birchin ensimmäinen täyspitkä elokuva. Tämä näkyi ehkäpä ohjauksessa sellaisena taloudellisuutena ja perusteissa pysymisessä. Mukana ei ollut yhtään ylimääräistä bravadoa, vaan kaikki ratkaisut palvelivat kurinalaisesti itse tarinaa ja antoivat pääosaa taitavasti esittäneelle Florence Pugh'lle mahdollisuuden loistaa. Lienee syytä vielä erikseen mainita, että sekä Oldroydin että Birchin teatteritausta on vankka ja vakuuttava. Kyseessä onkin kaksi rautaista tarinankertojaa ja se näkyy parhaiten siinä, miten kauniisti ja monisyisesti tämä traaginen tarina itsensä paljastaa.\nTarina alkaa vuonna 1865 vietetyistä häistä ja sitä seuraavasta hääyöstä, joiden aikana 17-vuotiasta morsianta jännittää, vaikkei hän sitä kysyttäessä myönnäkään. Kovapintainen Katherine (Pugh) on käytännössä pakotettu naimisiin puolet häntä vanhemman Alexanderin (Hilton) kanssa. Nimittäin Alexanderin isä osti paljon maata ja liitto arvatenkin solmittiin vahvistuksena tälle kaupalle. Katherinen ainoa velvoite tässä avioliitossa on tuottaa perillinen, mikä on vaikeaa Alexanderin ollessa täysin kykenemätön intiimiyteen. Hääyö loppuu siihen kun Alexander käskyttää kovaäänisesti Katherinea ottamaan yömekkonsa pois, minkä jälkeen mies tuijottaa hetken alastomana seisovaa vaimoaan ja kömpii turhautuneena sänkyyn nukkumaan jättäen vaimonsa seisomaan sängyn viereen pelosta kangistuneena.\nKyseessä on pääosaa esittävän Pugh'n toinen täyspitkä elokuva ja 21-vuotias nainen suorastaan hallitsee ruutua jo pelkällä läsnäolollaan, minkä lisäksi hän kykenee hämmästyttävän kokonaisvaltaiseen roolisuoritukseen koko olemuksellaan. Ensimmäinen on ainakin jossain määrin luonnollinen lahja ja jälkimmäinen on hyvin poikkeuksellista nuorelle näyttelijälle elokuvauransa alussa. Sanomattakin on toki selvää, että myös Oldroyd hallitsee näyttelijöiden ohjaamisen mestarillisesti ja hän on ymmärtänyt ottaa timantistaan kaiken irti. Lieköhän Naomi Ackien loistavan vähäeleisesti näyttelemällä naispalvelijalla ollut alunperin elokuvassa isompikin rooli tarinalle, sillä elokuvan alkupuolella hän oli sen verta tiheään esillä, että luulin häntä elokuvan toiseksi päähahmoksi. Mutta Katherinen alkaessa itsenäistyä Ackien palvelija alkaa jäädä taka-alalle ja Pughn Katherine astuu ansaitusti yksin tarinan keskiöön.\nElokuva siis kuvaa naisen osan karuutta viktoriaanisella aikakaudella ja Katherine onkin kuin miehensä omistama nukke, jonka palvelijat puettavat ja taluttavat eri tilaisuuksiin. Välittömästi avioliiton aluksi aviomies käytännössä kieltää vaimoaan lähtemästä ulos, sillä Skotlannin nummilla on sen verran kylmää ja märkää, että vaimo voisi vaikkapa sairastua vakavaan kuumetautiin ja perillinen jäisi saamatta. Mies ja appiukko tosin kohtelevat Katherinea siihen malliin, että kalliolta alas heittäytyminen olisi paljon todennäköisempi vaihtoehto. Jokatapauksessa tämä ulkonaliikkumiskielto on kova pala vapaassa ulkoilmassa kasvaneelle Katherinelle. Hänestä tulee häkkilintu ja talon palvelusväki, sekä appiukko ovat hänen vartioitaan. Päivät ovat pitkiä ja sisällä ei ole mitään tekemistä, Katherine vain vaeltelee tyhjäkatseisena kuorena pitkin käytäviä ja istuu sohvalla tuijotellen tyhjyyteen. Päivät pitkät hän odottelee milloin mies tulee kotiin ja on illallisen aika, mitä taas seuraa väistämätön ja nöyryyttävä rutiini makuuhuonessa. Vähemmästäkin sitä masentuu kun odotusarvot ovat luokkaa pysy sisällä yksiksesi rukouskirja kädessä ja odota miestäsi, joka kohtelee eläimiäänkin inhimillisemmin. Kaiken lisäksi perhe asuu jossain korvessa kaukana kuhisevasta seurapiirielämästä, joten Katherine on todellakin täysin yksin.\nTätä yksinäisyyttä ja ajan pysähtyneisyyttä alleviivataan laajoilla ja staattisilla kuvakulmilla, pitkähköillä otoksilla ja rauhallisen selkeällä leikkaustyylillä. Taustoilla ei elokuvan aikana esiinny juurikaan musiikkia, mikä teroittaa talon kuollutta hiljaisuutta ja ilmapiirin ahdistavuutta. Talon sisustuskin on yksinkertainen ja kylmä, aivan kuten Katherinen avioliitto. Elokuvan yksittäisiä pitkiä kohtauksia alustetaan pienillä ja lyhyemmillä otoksilla, jotka sisältävät usein pieniä ja sanattomia eleitä hahmojen osalta, tai sitten ohjaaja itse alustaa kuvaus- ja leikkausvalinnoillaan tulevan kohtauksen viitekehyksen. Se auttaa suuresti katsojaa pääsemään hahmojen pään sisälle ja oikeastaan läpi elokuvan hahmojen pienet eleet ovat jopa varsinaista dialogia tärkeämmässä osassa.\nEräänä päivänä sitten kun aviomies ja appiukko ovat molemmat lähteneet matkoille, Katherine alkaa ensin vaellella ulkoilmassa nummilla. Sitten hän päätyy tallille ja olosuhteiden pakosta joutuu komentamaan miestyöläisiään, minkä Katherine tekee miestään imitoiden. Kun palkolliset tottelevat välittömästi ja mukisematta, Katherine humaltuu löytämästään vallasta ja siitä tavasta, jolla miestyöläiset häntä katsovat. Ensimmäistä kertaa aikoihin hän tuntee itsensä haluttavaksi ja saa kaipamaansa huomiota.\nKun Katherine saa maistaa absoluuttista vapautta ja valtaa, ei vanhaan alistuneeseen asemaan enää ole palaamista. Hän alkaa avoimeen kapinaan henkilökohtaisen vapautensa puolesta ja elokuvan yllättävien käänteiden jälkeen on kyseenalaista, onko Katherine tämän lähes mahdottoman taistelun voittaja, vaiko häviäjä. Entä miten pitkää peliä Lady Macbeth oikein onkaan pelannut? Katherine kehittyy elokuvan saatossa ujosta ja arasta olennosta armottomaksi vallan ja naisellisen asemansa hyväksikäyttäjäksi. Häiritsevintä tässä kaikessa on se, miten jännärimäiseksi kehittyvän tarinan viimeiseen käänteeseen saakka katsoja tuntee edelleen sympatiaa, sekä jonkinlaista sairasta oikeutusta päähahmoa ja tämän tekoja kohtaan.\nKatsomisvinkit: Herttuatar, Ylpeys & ennakkoluulo, The Invitation, My Cousin Rachel, Hysteria, Therese D., Pikku Dorrit, Brooklyn


Pete Nieminen ja Lena Salmi: Hendenvaarallinen elämä (kirja) - Stupido Records Store\n> Kirjat>Pete Nieminen ja Lena Salmi: Hendenvaarallinen elämä (kirja)\nPete Nieminen ja Lena Salmi: Hendenvaarallinen elämä (kirja)\nPete Nieminen ja Lena Salmi: Hendenvaarallinen elämä\nISBN 9789523551053, Reuna Kustantamo, 2021\nNidottu, kuvitettu, 370 sivua\nPete Nieminen Riihimäeltä on mielikuvitusmaailmassa elävä pikkupoika joka ei halua tulla aikuiseksi. Tai jos on pakko, niin ei ainakaan beigeihin vaatteisiin pukeutuvaksi, vilkkaita nuoria paheksuvaksi aikuiseksi. Pikku Pete haaveilee salapoliisin ammatista, stuntmiehen urasta, supersankariudesta, lastenkirjojen kuvittamisesta, maailmaa kiertävän graffititaiteilijan statuksesta ja hyväksi isäksi tulemisesta.\nKuinka haaveille käy? Jos tiedät, miten Peter Parkerista tuli Hämähäkkimies tai miksi Obelix ei saa juoda voimakkaaksi tekevää taikajuomaa ystävänsä Asterixin tavoin, luettuasi Hendenvaarallisen elämän tiedät, miksi Pete on viettänyt ikänsä etsien sydämen tykyttämään saavia seikkailuja salaisen aarrekarttansa avulla.\nKirja on suunnattu haaveileville ja vilkkaille lapsille, kiusatuille ja kiusaaville koululaisille, peruskoulujen opettajille, tylsille aikuisille, poliiseille, rosvoille, poliitikoille, uskovaisille, uskomattomille, wraittereille, heittereille, stevareille, hevareille, skeittareille ja punkkareille sekä ärsyttäville naapureille. Ja voit säkin sen lukea.\nGraffitigenressä monet maalarit ovat julkaisseet tuotannostaan kirjoja, joissa on miljoona valokuvaa ja kymmenen sanaa. Hendeltä on toistuvasti kysytty, koska hän julkaisee kirjan – ja tässä se nyt tulee, mutta valokuvien lisäksi kerrotaan syy niiden maalaamiseen sekä moniin muihin kyseenalaisiin tempauksiin.\nPete ”Hende” Nieminen on kulttuurituottaja, koulukodin vapaa-ajan ohjaaja sekä itseään graffitityöläiseksi kutsuva freelancekuvittaja. Hende on kuvittanut maailman ensimmäisen graffititekniikoin toteutetun Aku Ankan kansikuvan, jonka lukijat äänestivät vuoden kansikuvaksi 2018.\nLena Salmi on seniori-ikäinen helsinkiläinen skeittari, graffitimaalari ja eläköitynyt urheilutoimittaja, johon Hende tutustui ohjatessaan aikuisten graffitityöpajaa 2015. Kurssin jälkeen Hende vei Lenan maalaamaan ensimmäistä kertaa luvattomasti graffitia purettavaan taloon. Lena on haastattelut kirjaan parikymmentä Henden tuntevaa henkilöä.


Nettisivut — VIRTA\nNäyttävät nettisivut nopeasti ja edullisesti\nOvatko nettisivusi auttamattoman vanhanaikaiset? Joudutko soittamaan koodarille joka kerta, kun sivuille pitää tehdä pienikin muutos?\nJoku on joskus sanonut, että yritystä ei ole olemassa, jos se ei ole verkossa. Tämä pitää päivä päivältä enemmän paikkansa. Jotkut meistä muistavat vielä ne paksut kirjat, joissa oli keltaisia sivuja, mutta nuorempi sukupolvi ei ole sellaista edes nähnytkään. Suurin osa ihmisistä etsii tietoa verkosta ennen merkittäviä ostopäätöksiä ja lisäksi suurimmalle osalle Internetistä löytyvä tieto on tärkein päätöksentekoon vaikuttava tekijä. Tarkat luvut vaihtelelevat tutkimuksesta toiseen riippuen maasta ja kysymyksenasetannasta, mutta useiden tutkimusten mukaan Internet on tärkein tietolähde n. 70 % asiakkaista.\nVirralta saat verkkosivut, jotka ovat paitsi näyttävät, myös helposti päivitettävät. Luomme sivustot pääasiassa Squarespace -julkaisualustalla. Päädyimme tähän järjestelmään, koska asiakkaamme kokivat sen käytön sen käytön helpoimmaksi oppia. Sinun ei siis tarvitse soittaa koodarille tai meille pystyäksesi tekemään muutoksia sivuillesi. Sivustopaketteihimme kuuluu aina myös perehdytys sivujen ylläpitoon ja päivitykseen.\nVoimme toimittaa uudet sivusi myös valmiiksi hakukoneoptimoituina, eli analysoimme asiakaskuntasi ja selvitämme sinulle tärkeimmät avainsanat, jotta juuri oikeat ihmiset löytäisivät sinut Googlen avulla. Lisäksi saat veloituksetta Virta Virtuaalitoimiston "Hakukoneoptimoitu kirjoittaminen" -oppaan\nTyypillisen nettisivuprojektin eteneminen:\nMiksi sivut tehdään/uudistetaan?\nMikä on haluttu kävijäkunta?\nSelvitetään käytettävissä olevat resurssit?\nHuolehtiiko asiakas sisällöntuotannosta vai kirjoittavatko virtuaaliassistenttimmme tekstit\nOnko asiakkaalla sivustolle soveltuvia kuvia\nToimintasuunnitelma ja aikataulu, johon kumpikin osapuoli sitoutuu\nRakennetaan verkkosivun pohja\nKirjoitetaan sisällöt verkkosivuille\nTestaus ja kommentointikierros\nMarkkinointi, seuranta ja jatkokehitys


Yritysjärjestelyt, lakipalvelut - Turku, Raisio, Kaarina | Tilikeskus-Yhtiöt Oy\nTilikeskus-Yhtiöiden laki- ja neuvontapalvelut auttavat erilaisissa yrityksen elinkaareen liittyvissä muutoksissa.\nMeillä on usean vuoden kokemus vaativista asiakastoimeksiannoista ja olemme toimineet yritysten omistajien ja johdon neuvonantajana erityisesti yrityskauppoihin, sukupolvenvaihdoksiin ja rahoitukseen liittyvissä tilanteissa.\nOletko myymässä tai hankkimassa yritystä, lähestyykö sukupolvenvaihdos vai tarvitsetko apua esimerkiksi rahoituksen hankinnassa tai yrityksen arvonmäärityksessä? Tilikeskus-Yhtiöt palvelee sinua yritysjärjestelyistä alusta loppuun avaimet käteen -periaatteella. Asiantuntijamme auttavat sinua löytämään juuri sinun kannaltasi parhaat mahdolliset ratkaisut. Palvelumme kattaa kaiken suunnittelusta toteutukseen ja avustamme tarvittaessa myös rahoituksen hakemisessa.\nTaloushallinnon palvelut »\nPalkka- ja henkilöstöhallinnon palvelut »\nLaki- ja veropalvelut »


Rahoitusmalli ei syö Ratamon tuomia säästöjä | Yle Uutiset | yle.fi\nRahoitusmalli ei syö Ratamon tuomia säästöjä\nKouvolan kaupunki rakentaa uuden sairaalakeskuksensa velkarahalla. Kustannustaso ei silti nouse merkittävästi, mutta hankkeen viivästyminen kismittää terveydenhuollon väkeä, koska uusiin tiloihin olisi kiire päästä.\n4.3.2014 klo 13.51päivitetty 4.3.2014 klo 13.52\nRatamo-keskus rakennetaan velkarahalla\nRahoitusmalli ei kuitenkaan syö uuden sairaalan säästöodotuksia\nMyöskään sairaalan suunniteltuun laajuuteen ei osoteta suuria muutoksia\nKouvolan keskustan kupeessa sijaitsevan Kotiharjun metsikkö saa jatkaa kasvuaan aiottua pidempään. Paikalle nousevan sairaalakeskusksen rakentaminen viivästyy noin vuodella. Keskus oli tarkoitus rakentaa niin kutsutulla elinkaarimallilla, jossa urakoitsija vastaisi rakentamisesta ja ylläpidosta ja kaupunki olisi ollut vuokralaisena. Urakoitsijoita ei kuitenkaan puuhaan löytynyt, vaikka kiinnostuksensa oli ilmaissut kuusi rakennusliikettä.\nNyt kaupunki ottaa rakentamiseen velkaa runsaat sata miljoonaa. Sairaalauudistuksella tähdätään säästöihin, mutta niiden ei uskota vaarantuvan rahoitusmallista huolimatta.\nRatamon suunnitelmissa on laskettu erilaisia toteusvaihtoehtoja ja niiden kustannuksia, eikä kalleimman ja halvimman vaihtoehdon ero ole kuin runsaat kaksi miljoonaa 20 vuoden aikana.\n– En näe kaupungin velkaantumista tässä huonona asiana, sillä sama raha kuluisi meiltä käyttökustannuksina joka vuosi, ja joutuisimme silti toimimaan vanhoissa tiloissa, sanoo kaupunginhallituksen puheenjohtaja Jari Larikka (kok.)\nUusia tiloja odotetaan kuumeisesti\nRatamoksi ristittyä sairaalakeskusta on puuhattu kaupunkiin jo useampi vuosi. Syynä on se, että nykyinen sairaala on erittäin huonokuntoinen ja pieniä terveysasemia on kaupungissa paljon. Kaikkiaan sosiaali- ja terveyspuolen palvelupisteitä on runsaat 50, ja niiden määrä on tarkoitus karsia 25.\nTerveydenhuoltohenkilöstö on näreissään hankkeen viivästymisestä. Uutta sairaalaa on odotettu hartaasti, sillä nykyiset työskentelyolosuhteet Kuusankosken sairaalaassa ovat esimerkiksi vakavien kosteusvaurioiden runtelemat.\n– Tilat ovat huonokuntoiset ja epäsopivat siihen toimintaan, jota niissä harjoitetaan, sanoo sairaalapalveluiden päällikkö Lauri Lehto Kouvolan kaupungilta.\nToinen odottamisen arvoinen asia on toimintamalli, jota Ratamoon on kaavailtu. Yhden katon alta löytyisivät kaikki sosiaali- ja terveyspalvelut.\n– Tällaista ei ole missään muualla maassamme, Lehto painottaa.\nSairaala tulee, laajuus tuskin muuttuu\nRatamo on ollut kouvolalaisen kunnallispolitiikan kiistakapula jo pitkään. Kiistely varmasti jatkuu, sillä rakentaminen nostaa velkataakan kolmeen sataan miljoonaan. Uusi sairaala rakennetaan kuitenkin varmuudella.\n– Kaupunginvaltuusto on tehnyt siitä päätöksen jo ennen viime kesää, eli kyllä se tulee. Nyt vaan aletaan suunnitella, minkälaisena se tulee. En usko, että kokoluokka hirveästi muuttuu, suunnitelmat ovat hyvin pitkälle, painottaa Larikka.\nKouvolan sairaalakeskus rakennetaan velkarahalla 4.3.2014\nterveysSairaalat ja terveyskeskuksetKouvolaLainamarkkinatsairaanhoitopalvelutterveydenhuoltolaitokseturakkatyöKouvolan seutukuntaalihankintaterveydenhoito


Hallitus ajaa omakotitalonsa öljyllä lämmittävät nurkkaan – Kymmenen vuotta aikaa vaihtaa lämmitysmuotoa. Maalämpöalalle aukeavat 3 miljardin euron markkinat - Lempäälän-Vesilahden Sanomat\nHallitus ajaa omakotitalonsa öljyllä lämmittävät nurkkaan – Kymmenen vuotta aikaa vaihtaa lämmitysmuotoa. Maalämpöalalle aukeavat 3 miljardin euron markkinat\nJaa: Kari Pusa Julkaistu 4.6.2019 19:05 Pääkirjoitukset\nRinteen hallitus aikoo tehdä lopun öljylämmityksestä Suomessa. Fossiilisen öljyn käytöstä aiotaan luopua 2030-luvun alkuun mennessä.\nLämmitysmuodon vaihtoon kannustetaan erillisellä toimenpideohjelmalla. Onko luvassa pakotteita vai kannusteita, siitä ei vielä ole tietoa.\nPäätöksen kustannusvaikutus on valtaisa. Suomessa arvioidaan olevan 150 000 – 190 000 öljylämmitteistä taloutta. Näiden talouksien lämmitysmuodon vaihtaminen esimerkiksi maalämpöön kustantaisi yli 3 000 000 000 euroa.\nSamaan aikaan hallitus on luopumassa kotitalousvähennyksestä, mikä on ollut yksi maalämpöön vaihdon porkkana.\nMaalämpö tuo säästöä lämmityskuluihin, mutta vanhoissa omakotitaloissa, joissa yleensä on vesipatterit, lämmitysveden lämpötilaa on pidettävä korkeammalla tasolla kuin vesikiertoisen lattialämmityksen yhteydessä. Kustannukset ovat silloin korkeammat.\nJoka tapauksessa hallitus avaa huikeat markkinat maalämpöalan toimijoille. Tottahan se on hyvä, että säästetään energiaa ja vähennetään hiilidioksidipäästöjä.\nSamaan aikaan hallitus kertoo parantavansa vähävaraisten asemaa. Asialla on arkinen kääntöpuoli, sillä eiköhän se ole niin, että näissä vanhoissa öljylämmitteisissä omakotitaloissa asuu nimenomaan vanhempaa väkeä, joille 20 000 euron investointi lämmitysmuodon vaihtamiseksi voi olla ylivoimainen haaste.\nMoni näistä talouksista on niitä samoja, jotka joutuvat tämän vuoden lokakuun loppuun mennessä uusimaan jätevesijärjestelmänsä. Siihenkin urakkaan huljahtaa helposti reippaat kymmenen tuhatta euroa.\nSummat ovat sitä luokkaa, että moni iäkkäämpi kansalainen nostaa kädet pystyyn ja varsinkin syrjemmällä asuvat jättävät talonsa rapistumaan niin kuin on jo laajalti tapahtunutkin.


Mikä on KuntoKarkelot?\nKuntoKarkelot on toiminnallisen harjoittelun kilpailu, joka järjesteään nyt neljättä kertaa.\nViime vuonna kisaan osallistui 220 kilpailijaa ympäri Suomen.\nKilpailut kestävät kaksi päivää ja lajit on suunniteltu siten että kilpailijoiden fyysisiä kykyjä testataan monelta eri kantilta. Nämä kisat kysyvät kuntoa, kestävyyttä, voimaa, kehonhallintaa sekä sinnikkyyttä.\nTapahtuman idea on olla mukava matalan tason kilpailu, näissä kisoissa ei etsitä suomen kovakuntoisimpia, vaan kisojen tarkoitus on tuottaa tavallisille kuntoilijoille mahtava elämys / treeniviikonloppu. Näissä kisoissa ei ole tärkeintä montako pistettä lajista irtoaa vaan se että pistää itseään likoon ja jättää viikonlopun aikana kisapaikalle viitisen litraa hikeä, sekä kotiin lähdettäessä jokainen kilpailija on yhtä hienoa kokemusta rikkaampi.\nKuntoKarkelot on matalan tason ja hyvän hengen kilipailu, joka soveltuu aloitteleville kilipailijoille, harrastajille ja niille salimyyrille, jotka halajaisi pääsevänsä välillä omalta boxiltaan ulkoilmaan samanhenkisen porukan sekaan. KuntoKarkelot soveltuu hyvin ensimmäiseksi kilpailuksi tai mukavaksi treeniviikonlopuksi. Osallistuaksesi tapahtumaan sinun EI tarvitse olla CrossFit-salin jäsen, vaan kaikki ovat tervetulleita kisaamaan.\nMikäli olet päässyt kilpailemaan seuraaviin kilpailuihin, et saa osallistumisoikeutta KuntoKarkeloihin.\n- Karjalan Kovin\n- Winter War (ei koske skaalattua sarjaa)\n* mikäli tätä sääntöä rikotaan, voi järjestäjä estää osallistumisen tai hylätä mahdollisen tuloksen.\nLiikevaatimukset tulevat olemaan maltilliset. Lajit tulevat pääasiassa koostumaan helpoista yksinkertaisista jokaisella salilla tehtävistä liikkeistä. Näissä karkeloissa ei tulla näkemään seuraavia: muscle-up, chest to bar, double-under, HSPU, 42,1km juoksua tai edes puolikasta. Myöskään raskaita olympianostoja tai valakyykkyjä ei tule. Mikäli jaksat vetää pari leukaa vaikka ykkösinä, jaksat vetää rinnalle: miehet 50kg ja naiset 35kg ja olet joskus katsonut YouTubesta jumppa videoita, pärjäät ilman skaalauksiakin vallan mainioisti.\nLeuanvedon voi skaalata "tehtäväksi vbc:n lilan kuminauhan avustuksella".\nVarpaat tankoon liikkeen voi skaalata polvien nostoksi.\nSkaalamalla kilpailija joutuu tekemään enemmän toistoja.\nJärjestäjä ilmoittaa aina mikäli lajissa on skaalaus mahdollisuus.\nPainoja ei lajeissa saa skaalata.\nMikaelista löytyy kisojen lounasravintola, josta saatavilla lounasta perjantaina ja lauantaina, sekä aamupalaa lauantai aamuna. Kisakahvilasta saatavila koko tapahtuman ajan kahvia, virvokkeita sekä makeaa ja suolaista purtavaa. Very Black Storen myymälä josta löytyy kaikki tarvittavat varusteet ja kalusteet mitä kuntoileva ihminen tarvitsee. Paikanpäältä löytyy myös pukuhuone-, wc-, ja peseytymistilat. Kisapaikan läheltä löytyy uimaranta.\nVirallisena kisahotellina toimii Sokos Hotel Vaakuna.\nHinta öille välillä 11.-14.7.\n139 € / vrk / Standard –luokan huone yhdelle\n149 € / vrk / Standard –luokan huone kahdelle\n154 € / vrk / Superior –luokan huone yhdelle\n164 € 7 vrk / Superior –luokan huone kahdelle\nKisapaikalta löytyy jonkin verran parkkitilaa, mutta lähistöllä on reippaasti ilmaisia parkkia-alueita ja teiden varsia johon auton voi jättää.\nMiehille sekä naisille on tarjolla seuraavat sarjat:\nTeinit (alle 18v) / Avoin / Master 35-39 / Master 40-44 / Master 45-50 / Master +50\nLisäksi kisoissa käydään TIIMIMESTARUUS mittelö jossa kaikki saman salin edustajat keräävät pistepottia omalle tiimilleen.


Haku: Tapa: Viestit; Käyttäjä: AAte\nRiippuu vuosimallista. 2019 on vakiona...\nMyyjä ei hoida asioita loppuun asti, ei vastaa sähköpostiin eikä puhelimeen kaupan jälkeen kun asiat ei toimi luvatusti.\nNaureskeli ilman kiinnostusta asioille.\nOlisiko pitänyt avata uusi? Miksi noin kärkäs vastaus? Liikkeestä löytyy myös pitkä lanka Suomi24, jos haluaa lukea asiakaskokemuksia liikkeestä. Ei niitä voi tietenkään 100% uskoa, mutta oman...\nEn ostaisi tästä paikasta mitään uudelleen.\nEurobiker on ollut kyllä paras suomalainen firma, minkä kanssa olen ikinä ollut tekemisissä. Mulla on ollut muutamia takuutilanteita ja virhetilauksia, jotka on kaikki hoidettu aivan todella hyvin....\n765RS:ssähän on lyhyemmät eka ja toka vaihde, kuin aiemmin. :) Varmasti tekee nannaa isomman kuutiotilavuuden kanssa tuohon aiempaan pyörääsi.\nTämä on kova! Itellä on nyt tommonen 765RS, hain pari tonnia ajettuna Jyväskylästä viime syksynä. Hienoin pyörä millä oon ikinä ajanu. Laitoin heti mailia lähimpään huoltoon, että mitä tuo...\nViestiketju: Pirelli Diablo Rosso Corsa\nLaittakaa lisää kokemuksia! Itellä alla Triumph 765 Rs:ssä nyt Supercorsat ovat radalla hienot renkaat. Kylmällä vähän peloyyaa kadulla. Pärjääkö noilla radalla? Millaset ollu kadulla? Lisää...\nOnko Oulun alueella Kotarin omistajia? Ois hauska...\nOnko Oulun alueella Kotarin omistajia? Ois hauska miittailla esim. Oulu Zonessa ym. Ajellaan useasti yhessä kaverin kanssa, kummallaki meillä on SMC R.\nViestiketju: Nahkapuvun venyttäminen\nKokeilin nahkahousujen kanssa. Nyt menee...\nKokeilin nahkahousujen kanssa. Nyt menee vetoketju kiinni ilma hengityksen piätystä. :D 20min jumppausta. Rasvaus venytysalueelta ennen ja kaikkialta jälkeen.\nMeneeköhän pyörä liian laihalle, jos ennen muita muutoksia vaihtais vaan sen avaremman ilmansuodattimen kannen alaväännön toivossa? Pyöränä 2017 SMCR.\nOis ollu kiva ottaa se IF:n vakuutus, mutta...\nOis ollu kiva ottaa se IF:n vakuutus, mutta heidän rata-asiantuntija ei tiennyt, että saanko ajaa radalla jossa on portti, vai en. Päädyin turvaan, joka oli 400 euroa halvempi vuodessa. Sillä ostaa...\nSoittelin nyt loppuviikosta IF:iin ja olen täysin hölmistynyt heidän rata-ajovastauksesta. Ensinnäkään se ensimmäinen tyttö joka vastasi, ei tiennyt asiasta mitään. Sitten kun sain ''asiantuntijan''...\nTuli hankittua vm 2008 SMC jossa kilsoja 15tkm....\nTuli hankittua vm 2008 SMC jossa kilsoja 15tkm. Huoltokirjassa on lähinnä öljyjä ja about 9tkm kohalla vähän muutakin. Ajattelin, että teetän siihen yhen ison huollon, ni sillä pärjää taas pitkälle....\nJos pyörässä on Akran kartta, voiko siihen laittaa vakiovaimentimet? Alkukäyrä myös vakio. Vai meneekö liian rikkaalle ja alkaa rikkomaan paikkoja? Onko kukaan käynyt säädättämässä pyörää...\nHuomenna pitäs päästä katsomaan mahdollinen 690 SM -08. Mitä kantsii seurata pyörässä? Kuuleeko bensapumpusta sitä että se on menossa? Mitä vikoja on mahdollista havaita? Kilsoja siinä on 13tkm,...


Tytti - Crofter's Only Mistress - Crofter's Only Collies\nCrofter's Only Collies\nBruce - Ladnar Kissmaster\nSulo - Marcol Heartbreaker\nRio - Ritorno al Nord Blu di Cambiano\nKimi - Crofter's Only Iceman\nElvis - Ladnar Tell Upon A Star\nBrody - Danlyn Broadcaster >\nRambo- Crofter's Only Wishmaster\nBono - Crofter's Only Master Kisser\nKapsa - Crofter's Only Silversailor\nMuistoissa: Mac - Crofter's Only Dressed In Blues\nMuistoissa: Aksu - Danlyn Dark Dimension\nMuistoissa: Nero - Danlyn Moonwalker\nTytti - Crofter's Only Mistress\nLeila - Crofter's Only Lifeline\nSofia - Fiamma Olimpica Blu di Cambiano\nRhea - Regina dei Ghiacci Blu di Cambiano\nMerry - Irokon Merry Maid\nLiz - Ruffenuff Her Royal Highness\nSylvi - Marcol Hawaiian Blue\nLyyli - Marcol Christmas Hope\nSalli - Marcol Flash Out Of Blue >\nSalli - näyttelytuloksia\nEmily - Crofter's Only Emily Of New Moon\nKerttu - Marcol Just A Country Girl\nSiiri - Crofter's Only Sweetheart\nMiisa - Marcol Chiaro di Luna\nSissi - Crofter's Only Silverswift\nSilva - Crofter's Only Silversonnet\nSelma - Crofter's Only Life'n Soul\nMinttu - Crofter's Only Merrymint Kisser\nMandy - Crofter's Only Maneater\nNaomi - Crofter's Only Ebony Queen\nMartta - Crofter¨s Only May Queen\nMaster-pentue 11.9.2016 >\nHeart -pentue 2.12.2016\nKiss -pentue 10.4.2017\nBreaker -pentue 26.3.2019\nKisser -pentue 18.8.2019\nKings & Queens 4.1.2021\nMistä tuntee luotettavan kasvattajan?\nCrofter's Only Mistress\ni: Ladnar Kissmaster "Bruce"\ne: Crofter's Only Emily Of New Moon "Emily"\nSain kuin sainkin toteutettua unelmani ja sain pentueen Emilyltä ja Brucelta. Kuvankauniiden veljesten lisäksi pentueeseen syntyi unelmani, Tytti. Tytti oli pentueen "ruma ankanpoikanen", jääden ulkonäössä veljiensä varjoon, mutta päivä päivältä se alkoi kaunistua. Pienestä pitäen Tytti piti puolensa veljeslaumassa ja selätti pojat mennen tullen jos tarve vaati. Tytti rakastaa liikkumista ja on koko ajan menossa. Se rakastaa takaa-ajoleikkejä, palloleikkejä, vetoleikkejä ja kuraleikkejä. Tytin idoli on isukki Bruce. Kun Bruce on mukana, ei Tytti malta leikkiä edes Sofian kanssa, vaan seuraa iskää kuin varjo ja opettelee kaikki sen temput. Nämä kaksi paimentavat lenkeillä, että lauma pysyy kasassa ja menevät edellä tiedustelupartiona ja johtaen joukkoja.\nTytti on aikuistuessaan alkanut muistuttaa isoäitiään Lyyliä ja äitiään Emilyä kaikilta tavoiltaan ja ulkonäöltään. Siitä on tullut lauman kiistaton johtajanarttu, jota muut kunnioittavat suuresti. Se on edelleen vauhdikas ja rakastaa leikkimistä lauman muiden koirien kanssa. Vieraita narttuja se ei päästä pihalleen vaan huolehtii leijonaemon tavoin omistaan.\nTytin ensimmäiseksi sulhaseksi valittiin Sälli (Roxier's Blue Maxman) jo vuonna 2017. Yhdistelmä päästiin onneksi toteuttamaan ja 3.11.2019 syntyi elämääkin tärkeämpi Life-pentue, 8 elinvoimaista ja suurta pentua.\nToivottavasti näille saadaan vielä aikaiseksi nuorempia sisaruksia jonain päivänä!\nTyttin kuvat: Marko Tuominiemi